Marej u 2. kolu\nIzvor: Press, 02.Sep.2009, 18:52\nBritanac Endi Marej plasirao se u 2. kolo Otvorenog prvenstva SAD u tenisu pošto je jutros, u poslednjem meču drugog dana, savladao Ernestsa Gulbisa iz Letonije sa 7-5, 6-3, 7-5\nIznenađenje 1. kola priredio je Nikolas Lapenti iz Ekvadora. On je eliminisao Švajcarca Stanislasa Vavrinku iako je švajcarski teniser dobio prva dva seta: 4-6, 3-6, 7-6 (8-6), 7-6 (7-3), 6-3. Ostali rezultati noćnog programa 1. kola: Ivan Navaro (Španija) - Ivo Karlović (Hrvatska) 6-4, 7-6 (10-8), 7-6 (7-5) Tejlor Dent (SAD) - Felisijano Lopes (Španija)...\nB92: USO: Mari prošao, ispao Vavrinka\nSportal.rs: Marej u 2. kolu\nSportal.rs: Nadal lako do drugog kola\nBritanac Endi Marej plasirao se u 2. kolo Otvorenog prvenstva SAD u tenisu pošto je jutros, u poslednjem meču drugog dana, savladao Ernestsa Gulbisa iz Letonije sa 7-5, 6-3, 7-5. ..Iznenađenje 1. kola priredio je Nikolas Lapenti iz Ekvadora. On je eliminisao Švajcarca Stanislasa Vavrinku iako je...\nĐoković bez problema do drugog kola\nIzvor: TV Avala, 02.Sep.2009\nNajbolji srpski teniser Novak Đoković plasirao se danas u drugo kolo Otvorenog prvenstva SAD u tenisu, pošto je pobedio Hrvata Ivana Ljubičića sa 3:0, po setovima 6:3, 6:1, 6:3.


Srbi iz Austrije neće moći svojim kućama za vreme godišnjih odmora... - PRess Serbia | PR PRess team\nAktuelne mere austrijske vlade u borbi protiv koronavirusa, koje praktično onemogućavaju Srbima da putuju u domovinu za vreme letnjeg odmora, utiču i na njihovo raspoloženje.\nAustrija je zemlje Zapadnog Balkana stavila na listu država za koje važi upozorenje za putovanje, što znači da svi koji se iz tog dela Evrope vrate, moraju da se podvrgnu dvonedeljnom karantinu ili prikažu negativan PCR test kako bi karantin prekinuli.\nPored činjenice da to znači da moraju da skrate odmor zbog mogućeg karantina, preti i opasnost da, ako se zaraze, i zbog toga ne mogu na vreme da se jave na posao, izgube primanja, pa čak i radno mesto.\nVećina građana srpskog porekla se zbog toga odlučila da ne putuje u Srbiju do daljeg i ne rizikuju svoju egzistenciju, ali to utiče na njihovu psihu.\n“Prvi put posle 27 godina od kada sam u Beču dešava se ova neverovatna stvar da ne mogu sa porodicom u Srbiju za vreme mog zasluženog odmora. Naravno da se osećam potišteno iako sam trenutno na odmoru ovde u Beču osećam neku prazninu i prvi put je ovaj odmor bez nekih emocija i planova”, kaže Saša Božinović.\nOn je izrazio nadu da će ipak ovo zlo proći i da će naši građani imati prilike da posete svoje porodice u Srbiji.\n“Na početku pandemije nisu svi shvatili ozbiljno situaciju, ali sada većina shvata ozbiljnost koronavirusa I sve se više oseća nesigurno, nesigurnije nego na početku pandemije”, dodao je Božinović.\n“Ja sam od onih koji idu barem dva puta mesečno kući u Srbiju, a pošto od marta nisam bio u Srbiji pokušavam da sa suprugom i decom da ”odvučem” misli na drugu stranu da što manje razmišljamo o tome. Međutim, primećujem da sam posao nervozniji i svaki komentar koji vidim na društvenim mrežama u vezi koronavirusa me sve više nervira. Nadam se da će ovo zlo uskoro proći”, rekao je Siniša Jovanović.\nI Dejan Nikolajević iz Beča kaže da je teško odustati od odmora koji se čeka čitavih godinu dana.\n“Psihološki ova situacija svakako utiče na ljude koji su u celosti isplanirali gde i kako da iskoriste svoj odmor. Ja svakodnevno pričam sa svojim prijateljima i kolegama na poslu u vezi odmora i svi imaju isto mišljenje. Postavalja se pitanje gde i kako sada iskoristiti odmor kada zbog trenutne situacije korona virusa koja je u našoj otadžbini još uvek u porastu, da li rizikovati odlazak u domovinu ili ostati u Beču. To nam ostaje da vidimo”, ukazao je on.\nDragan Kračunović kaže da je čitava situacija ovog leta neobična.\n“Uslovi su takvi kakvi su. Ja sam do sada uvek leti proveo najmanje dve nedelje letnjeg odmora u Srbiji. Nadam se da će na jesen situacija biti bolja i da onda “skoknem” kući na jednu ili dve nedelje pošto u srbiji imam i obaveza koje treba da se obave prema imovini i ostalo”, rekao je on.\nKračunović kaže da, što se tiče odmora u Austriji, nije loše upoznati zemlju u kojoj živimo, i sada je vreme da se iskoristi za to.\n“Naravno to ne može da se poredi, ni zameni odmor u Srbiji, jer je kuća je samo jedna, a kući smo u Srbiji”, podvukao je on.\nTagoviaustrija godišnji odmori putovanje srbi\nOtvaraju se barovi u Dubaiju!


NISMO ŠKRTARILI Evo koliko su para građani Srpske potrošili unazad tri mjeseca | Glas Banja Luke - Nezavisni online magazin\nNISMO ŠKRTARILI Evo koliko su para građani Srpske potrošili unazad tri mjeseca\nIzbijanjem rusko-ukrajinske krize, početkom marta ove godine, i u Srpskoj je došlo do značajnog poskupljenja gotovo svih roba i usluga, čije se cijene još nisu ustabilile.\nMeđutim, zvanična statistika pokazuje da je vrijednost prometa u maloprodaji od početka krize bila i veća nego u istom periodu 2021. S obzirom na poskupljenja koja su aktuelna unazad par mjeseci, to ne znači da smo više kupovali, ali, očigledno, nismo ni škrtarili.\nPodaci Poreske uprave Srpske pokazuju da je ukupan evidentirani promet preko fiskalnih kasa u maloprodaji u RS, u periodu mart – maj ove godine, iznosio 2,381 milijarde KM.\n– Najveći promet preko fiskalnih kasa u ovom periodu, a posmatrano po lokalnim zajednicama, ostvaren je u Gradu Banjaluci, koji je i najveća lokalna zajednica u RS, i iznosio je 600 miliona KM. Najmanji promet ostvaren je u opštini Kupres, koja je jedna od najmanjih u Srpskoj, i iznosio je 4.590 KM – kažu za Srpskainfo u ovoj upravi.\nU istom periodu lani, ukupan evidentirani promet preko fiskalnih kasa u maloprodaji u RS iznosio je 2,016 milijardi KM. U periodu mart-maj prošle godine u Banjaluci je ostvaren promet od 562 miliona, a u Kupresu 3.339 KM.\nU pomenuta tri mjeseca ove godine, u poređenju sa istim periodom lani, promet preko fiskalnih kasa u maloprodaji u Srpskoj bio je veći za skoro 18 odsto.\nMeđutim, činjenicu je da ista vrijednost prometa ove i prošle godine ne znače i istu količinu kupljenih roba i korištenih usluga.\nPodsjetimo, godišnja inflacija u aprilu je u Srpskoj bila veća od očekivane i iznosila je 11,7 odsto, podaci su Zavoda za statistiku RS. Najviše je poskupila hrana, za 20 odsto, zbog poskupljenja ulja i masnoća za skoro 62 odsto, te prevoz, za 28,6, odsto zbog poskupljenja goriva za skoro 47 odsto.\nPrethodni članakNOVI UDAR NA VOZAČE Litar benzina poskupio za šest, a dizela za čak 10 feninga\nNaredni članakStanarević: Sljedeće sedmice završetak gradnje mosta na Savi kod Gradiške


Al Jazeeri i N1 zabranjen pristup otvaranju vjetroparka u Srbiji | Srbija | Al Jazeera Balkans\nZabrana televizijama: Ambasador UAE protiv prisustva Al Jazeere i N1\nVideo of Zabrana televizijama: Ambasador UAE protiv prisustva Al Jazeere i N1\nEkipama regionalnih televizijskih kuća Al Jazeera i N1 danas je zabranjen ulazak na ceremoniju otvaranja vjetroparka "Čibuk 1" u Mramorku kod Kovina u Srbiji.\nKabinet predsjednika Srbije Aleksandra Vučića pozvao je novinare na praćenje tog događaja. Ekipa Al Jazeere uredno se akreditirala u skladu s instrukcijama kabineta čelnika Srbije, ali su po dolasku na lokaciju predstavnici investitora saopćili da te ekipe ne mogu prisustvovati događaju i da se tome protivi nedavno postavljeni ambasador Ujedinjenih Arapskih Emirata u Srbiji Mubarak al-Dhaheri.\nVjetropark "Čibuk 1" izgradila je kompanija "Masdar" iz Abu Dhabija. Zvaničnom događaju prisustvovao je i predsjednik Srbije Vučić, koji je rekao da je pokušao uvjeriti ambasadora da puste obje ekipe, ali da u tome nije uspio jer je to, kako je rekao, privatni posjed kompanije iz Emirata.\nNa pitanje zašto novinari te dvije kuće nisu mogli prisustvovati predsjednik Srbije rekao je: "Je l' to ima neke veze sa mnom? Došao sam da odgovorim na pitanja."\nKad mu je objašnjeno da ga novinari pitaju zato što su sve uradili po instrukcijama iz Vučićevog kabineta, nastavio je:\n"Koliko sam shvatio, vas nisu pustili privatni vlasnici. Ja sam izašao da pokažem poštovanje prema vama i da odgovorim na svako pitanje. Ali pošto ja razumem smisao svega, da ne mogu biti krivi oni koji vas nisu pustili nego moram da budem kriv ja... mnogo mi je žao."\nNakon što su novinari rekli da to ne misle nego su samo tražili objašnjenje, Vučić je rekao:\n"Ne znam zašto (nije dozvoljen pristup). Mislim da to ima veze sa odnosima Emirata i Katara, ali ja u to ne ulazim."\nProtest Al Jazeere i UNS-a\nAl Jazeera Balkans izražava protest povodom današnjeg incidenta na otvaranju vjetroparka "Čibuk 1".\n"Našoj novinarskoj ekipi, kao i ekipi N1, zabranjen je pristup ceremoniji otvaranja. Napominjemo da smo se nakon poziva koji nam je stigao od Službe za saradnju sa medijima predsjednika Republike Srbije uredno akreditirali. Ovakva vrsta diskriminacije medija je neprihvatljiva", navodi se u reakciji te medijske kuće.\nDanašnji incident osudilo je i Udruženje novinara Srbije, koje u cijelosti prenosimo:\n"Udruženje novinara Srbije (UNS) protestuje zbog zabrane izveštavanja televizijama Al Jazeera i N1 sa otvaranja vetroparka 'Čibuk 1' u Mramorku kod Kovina koju je naložio organizator ovog događaja i vlasnik objekta kompanija Masdar iz Abu Dabija i traži izvinjenje ovim televizijama.\nNovinar Al Jazeere Đorđe Kostić UNS-u je kazao kako ekipama njegove i televizije N1 nije bilo dozvoljeno da izveštavaju sa svečanosti, na kojoj je bio i predsednik Srbije Aleksandar Vučić, zato što ambasador Ujedinjenih Arapskih Emirata u Beogradu to nije dozvolio.\nSavetnica za medije predsednika Srbije Suzana Vasiljević rekla je UNS-u da je domaćin odlučio ko može da prisustvuje događaju jer kabinet predsednika ne daje akreditacije za događaje koje ne organizuje. 'Mi šaljemo najavu, pozovemo sve novinare i onda taj spisak prosledimo domaćinu. To se i danas desilo', rekla je UNS-u Vasiljević. UNS ističe da je Zakonom o javnom informisanju i medijima zabranjena neposredna i posredna diskriminacija novinara po bilo kom osnovu i da je organizator događaja dužan da zakon poštuje."


Kajli Minog je prodala svoju kuću u Melburnu za 1.715 miliona dolara.\nPiše: I. R. K. 18.09.2021. 09:34\nDžepna Venera ovu omanju i slatku kuću je imala u vlasništvu 31 godinu, a zapravo se radi o jednoj od njenih prvih investicija. Kućicu je kupila nakon što je pokrenula svoju muzičku karijeru posle zapažene uloge u seriji "Neighbours".\nRiz Viterspun je snimila URNEBESAN video povodom polaska dece u školu: Evo zbog čega se pravna plavuša posebno RADUJE\nKuća Kajli Minog u MelburnuFoto:Profimedia\nBelu kuću s malim i simpatičnim tremom Kajli je 1990. godine platila 185.000 dolara, a nako što je iznajmljivala od 1993. godine, uspela je da je proda po mnogostruko većoj ceni.\nNa prvi pogled radi se o kućici u viktorijanskom stilu s dovoljno unutrašnjeg prostora, s visokim plafonima, kvalitetnim drvenim podovima i starinskim kaminima koji joj daju posebn šarm.\nKuhinja obiluje prirodnim svetlom zahvaljujući staklenim vratima koja vode u zadnje dvorište gde je takođe predviđeno mesto za obedovanje.\nNovi vlasnici imaće na raspolaganju dve spavaće sobe, jedno kupatilo u i garažu.\nPevačica koja je podebljala svoj račun za 1.715 miliona dolara živi u Londonu u penthaus stanu u vrednosti od 25 miliona dolara. Osim pevačke karijere 53-godišnjoj Kajli prihode donosi i vlastita kolekcija vina, tačnije, nekoliko vrsta rozea koje je u prodaju pustila prošle godine.\nNedavno je proslavila i prodaju preko milion flaša.\n"Činjenica da sam za manje od godinu dana u prodaju pustila sedam vrsta vina, prodala više od milion flaša, a sada izvozim na četiri kontinenta je apsolutno zapanjujuća i odajem priznanje neverovatnoj porodici "Kylie Minogue Wines" – uzgajivačima, vinarima, distributerima i, što je najvažnije, kupcima. Hvala svima na neverovatnoj podršci’’, napisala je Kajli na svom Instagram profilu.\nPevačica ima 53 godine i nikada nije imala PLASTIČNE OPERACIJE: Izgleda bolje od DUPLO MLAĐIH KOLEGINICA, a ova fotka je dokaz\nProdaje se vila u kojoj je ŠON KONERI nekada živeo sa suprugom: Kuća košta 34 MILIONA DOLARA, a ovakav luksuz se RETKO VIĐA\nMarko Živić je umro od posledica korona virusa, a vodio je i bitku protiv OVE ZLOĆUDNE BOLESTI\n"Svesno sam UNIŠTILA ŽIVOT SINA (9) razvodom da bih ja bila srećna": Najpopularnija pevačica prvi put progovorila o BIVŠEM SUPRUGU I SINU KOJEG KRIJE GODINAMA OD JAVNOSTI


Ispovest jedne mame - Nije mi do seksa i eto! - Bebac.com\nIspovest jedne mame - Nije mi do seksa i eto!\n19.04.2017. / Izvor: telegraf\nOva majka je priznala ono što mnoge žene nisu smele\n- Pa šta nije u redu sa mnom? - zapitala se majka troje dece\nJedna majka troje dece, koja je postovala o tome koliko joj je mala želja za seksom, naišla je na iste reakcije stotina drugih žena, koje su navele da se osećaju isto. Majka koja je prvi put objavila nešto na mreži Mumsnet i predstavila se kao DcQuinn, ima troje dece, a najstarije ima 15 godina.\nU svom emotivnom postu ona je navela da “mesecima može bez toga”, ali da još uvek veoma voli svog muža. Pošto su pročitale post, javile su se “brigade” drugih žena napisavši da se osećaju isto, a neke su čak navele da ih nije briga i ako više nikada nemaju seks.\nDcQuinn je otkrila da njeno najmlađe dete ima samo 16 nedelja, a da je takođe mama jednom trogodišnjaku i 15-godišnjaku. Mislila je, piše ona, da nešto nije u redu s njom, jer retko upražnjava seks i “loše se osećala”, zbog muža koji ima strpljenje sveca.\n– Zajedno smo 14 godina i dalje ga volim – napisala je DcQuinn.\nOna navodi da se tako isto osećala i pre nego što je rodila dvoje mlađe dece.\n– Pa šta nije u redu sa mnom?\nMnoge žene su je uveravale da im briga o maloj deci i odlazak na posao ostavlja malo vremena za “zabavu u krevetu”, kada im je, umesto toga, primamljivije spavanje.\nNekoliko usamljenih glasova deluje kao da je pogrešilo forum, jer su te žene napisale da imaju seks bar svaki drugi dan.\nPosle kažu - Muškarcu je dovoljna jedna žena. Ovakvu da oženiš i da skačeš sa Brankovog na prvu...


Nasilno hapšenje i bacanje na ulicu žene koja je imala opravdanje za nenošenje maske (VIDEO)\nNa njoj se vidi kako policajac silovito gura ženu prema zidu držeći ruke na njenom vratu, a potom ju ruši na pod, prenio je CNN.\nPolicija je navela da su policajci bili u u ulici Wellington oko 17 sati kada su ugledali 21-godišnju ženu kako hoda ulicom bez zaštitne maske. Odučili su je uhapsiti nakon što je odbila dati svoje ime, prezime i adresu.\nNa video se može čuti kako žena viče: “Gušiš me, skini mi se”, dok policajac drži ruke na njenom vratu i gura ju uza zid.\nPolicija je potvrdila identitet žene na policijskoj postaji. Terete je za opiranje hapšenju i napad na policiju. Puštena je uz kauciju i bit će pozvana na sud kada bude zakazano ročište. Nisu je kaznili zbog nenošenja maske jer za to ima opravdanje.


Tamni vilajet srpske pozorišne scene • GLE - KULTURNI RADAR\nGLE Magazin 25/08/2018 4 min čitanja\n/ Kultura / U Fokusu / Tamni vilajet srpske pozorišne scene\nPozorišne predstave danas u Srbiji liče na parafrazirani Tamni vilajet: ko pogleda kajaće se, ko ne pogleda kajaće se.\nPostoje komadi koje bi trebalo skinuti sa repertoara i zabraniti da se u toj postavi i u takvoj režiji prikazuju.\nTakvi komadi vređaju inteligenciju publike pokušavajući da dokažu da svaka roba, pa i ona najlošija, ima svog kupca.\nKAD NEŠTO NE VALJA – ONDA NE VALJA\nTo što se za „svaku krpu nađe zakrpa“ ne opravdava pozorišne kuće da pristaju da se na njihovim scenama igraju predstave koje su ili nekad valjale pa više ne valjaju ili nikad nisu ni bile dostojne izlaska pred gledaoce.\nPrimera radi – „Ženidba“ u Narodnom pozorištu. Nek je to Gogolj, nek je to nacionalni teatar, nek se to igra već 12 godina, ali to ne valja i tačka. Ta predstava nema ništa. U toj predstavi ne valja ništa.\nAli publika se smeje.\nDoduše, srpsku publiku i nije teško nasmejati: Daj glumac malo neku psovku, udari po nekoj grimasi, izbekelji se, „pokrivi“ se na sceni i eto smeha u sali. Voli naš svet to da gleda i tačka.\nAko vam je do toga onda gledajte „Kursadžije“ i biće vam zabavno isto toliko ko da ste gledali „Ženidbu“ u Narodnom.\nS tom razlikom što ste od „Kursadžija“ to i očekivali, a od predstave u nacionalnom teatru niste. Samim tim manje razočarani bićete posle odgledanih „Kursadžija“.\nI nije samo tu „Ženidba“. Bežite i od pomisli da gledate „Bizarno“ u istom pozorištu. Ako ste do sad mogli bez te predstave možete i nadalje. Verujte mi, bolje je za vas.\nDVA KONJA ZA TRKU\nAli nije samo Narodno „problematično“.\nI Atelje 212 konja za trku ima. I to dva komada: „Bog masakra“ i „Egzibicionista“.\nU septembru ih, uistinu, nema na repertoaru i iskreno se nadam da će tako ostati. Kako bilo, zaobiđite obe predstave u širokom luku.\nU protivnom pitaćete se, ako iole imate samopoštovanja, na šta ste to protraćili sat i nešto kad ste mogli mnogo korisnije i zabavnije da provedete vreme – npr da buljite u plafon.\nVerujte, u tom belilu o koje je obešen babin luster il nakačena plafonjerka lakše biste pronašli neki umetnički izraz nego gledajući ove komade na daskama koje život znače.\nAli ovde nije kraj nažalost. Ako skoknete do JDP sa kartama za predstavu „Nora! šta se dogodilo nakon što je Nora napustila muža ili stubovi društava„, izaćićete koliko toliko mentalno nepovređeni posle ovog komada samo ako ste karte pronašli na ulici, ili ste ih dobili na poklon.\nAli ako ste dali za njih novac, onda vam bes na samog sebe ne gine.\nOvo su samo neke od predstava koje bi dekretom trebalo suspendovati, glumce koji su u njima igrali (jer mnogi nisu mogli da biraju) novčano obeštetiti, a rediteljima… Njima ništa, jer šta i možete reći nekome ko je smatrao da je u redu postaviti onakve komade.\nŠta se to dešava sa našim pozorištem?\nZašto ono po svako cenu želi da bude savremeno iako to ne ume. Ili, zašto po svaku cenu želi da u svakom pogledu bude savremeno kad to nije neophodno.\nKlasično ne znači i prevaziđeno, kao što i savremeno ne znači zanimljivo.\nGlumci prestaju da budu dobri „izvođači glumačkih radova“ već počinju da se bave preglumljavanjem i glumatanjem. Igraju više za sebe, a manje za publiku.\nReditelji s druge strane tražeći u sebi onu dozu kreatvnosti i lucidnosti koju nemaju na silu pokušavaju da budu originalni i dopadljivi.\nPublika možda jeste malo zavedena, možda je vremenom snizila kriterijum, ali svakako nije poligon za netalentovane egzibicioniste koji bi da naplate svoje uzaludne pokušaje u nastojanju da se bave pozorišnom umetnošću.\nI niko da se pomiri sa činjenicom koja malo podseća na reklamu za pivo – ili jesi ili nisi. Talentovan.\nAtelje 212 | BDP | JDP | NP | pozorište | predstava | repertoar


Lošija motorika, slabija pažnja, oskudniji rečnik: Prvačići sve slabiji iz godine u godinu | Vesti | Zanimljivosti\nLošija motorika, slabija pažnja, oskudniji rečnik: Prvačići sve slabiji iz godine u godinu 0 Podeli PODELI TWEET POŠALJI E-MAIL\n25.06.2017. / 09:00\nU istraživanju ispitivani su motorika, pažnja i koncentracija, opšte znanje i rečnik, a anketirani učitelji smatraju da se svaka nova generacija slabija u odnosu na prethodne.\nZbog čega je to tako i kako se na to može uticati?\nOkruženje, kretanje i fizička aktivnost su izuzetno važni za razvoj mozga i intelektualnih sposobnosti deteta.\n"Jod je esencijalan za normalan rast i razvoj dece, a pre svega za normalan razvoj centralnog nervnog sistema i inteligencije, posebno u prvih nekoliko godina života", dr Ranko Rajović.\nTokom celog života je moguće uticati na mentalne i fizičke kapacitete. Istraživanje sporvedeno 2006. godine je pokazalo da unošenjem suplemenata joda kod školske dece koja imaju već umeren nedostatak joda dolazi do poboljšanja u obradi informacija, finoj motorici, kao i vizualnom rešavanju problema.\nUčenje Koncentracija Školsko dete Poremećaj pažnje Motorni razvoj Motorne veštine Jod Fizička aktivnost Razvoj mozga Razvoj govora Ishrana Gvožđe


Projekat „Porodični saradnik“: podrška porodicama i osnaživanje zajednica\nBlog Naše priče Projekat „Porodični saradnik“:...\nby Zoe Townsend, 12. дец 2016.\nŽelela bih da sa vama podelim svoje utiske o izuzetnoj inicijativi pod nazivom „Porodični saradnik“. Reč je o pilot-projektu koji je pokrenut 2013. godine kroz saradnju UNICEF-a, Ministarstva za rad, zapošljavanje, boračka i socijalna pitanja Vlade Republike Srbije i Novak Đoković fondacije, koja je obezbedila početna sredstva za njegovu implementaciju u četiri grada u Srbiji: Beogradu, Kragujevcu, Novom Sadu i Nišu.\nPre svega krenula bih od toga zašto sam toliko lično doživela ovaj projekat. Zbog čega mi se neretko oči ispune suzama dok čitam o porodicama kojima je „Porodični saradnik“ pomogao.\nIz njihovih priča provejava isti strah od neizvesnosti koji sam kao dete osetila. Vraćam se u prošlost i taj stari parališući stisak nesigurnosti opet pokreće bezbroj pitanja: „Gde će sada biti naš dom? Kako ćemo da se prehranimo? Kada ćemo da se vratimo u školu?“ U mojim sećanjima i dalje su ta dečja pitanja. Danas, kada sam i sama majka i na njih gledam iz ugla odraslih, njihova težina klistališe se na drugačiji način. Pitam se kako se moja mama nosila sa tim. Slobodna posle višegodišnje torture i zlostavljanja, a istovremeno sprečena da tu slobodu oseti – bez posla, krova nad glavom, u starom automobilu sa troje dece šćućurene uz nju. Previše uplašeni, dočekali smo kraj nadmoćne okrutnosti života koji smo nekada živeli.\nCele te godine smo plakali.\nMalo je reći da nam je pomoć bila potrebna. Ipak, nekim čudom – jer okruženi sumornom neizvesnošću, u odsustvu svake nade, imate osećaj kao da se zaista dogodilo čudo – ta pomoć je stigla u pravom trenutku. Opipljiva pomoć koja je nadrasla poglede sažaljenja i nelagodnosti pred našom nesrećom, demonstrirana na praktičan način: Siguran i udoban smeštaj. Redovni obroci. Dobar i stabilan posao za našu mamu. Mnoštvo novih mogućnosti koje su nam na raspolaganju. Uz to je došlo i olakšanje znati da nismo sami. Da iako nam je danas teško, ima ljudi koji žele da nam pomognu da se radujemo boljem sutra. To je bilo naše čudo.\nKada sam prvi put čula za „Porodičnog saradnika“ i saznala da je cilj projekta da osnaži ranjive porodice koje prolaze kroz teške trenutke i pruži im podršku i pomoć koja je prilagođena posebnim potrebama svake od njih, odmah sam prepoznala ogroman značaj i potencijal takve misije.\nProgram je usmeren na prevenciju izmeštanja dece iz bioloških porodica, pružanje podrške povratku deteta u porodicu iz institucija ili hraniteljskih porodica, osnaživanje roditelja kroz sticanje novih znanja i veština u oblasti roditeljstva, životnih veština, partnerskih i drugih odnosa. U periodu od 2000. do 2013. godine broj dece u Srbiji koja su smeštena u institucije dostigao je 42%. Novak Đoković fondacija, kao humanitarna organizacija koja dobro zna da nijedna ustanova ne može da zameni porodicu i da samo u okviru porodice dete može da oseti bezgraničnu ljubav i sigurnost, odlučno je pružila punu podršku ovom inovativnom i strateški važnom projektu.\nPravu snagu ove nove usluge u sistemu socijalne zaštite čine oni koji je sprovode na terenu – porodični saradnici, koji kroz neposredan i prijateljski pristup postepeno grade odnos zasnovan na međusobnom poverenju sa porodicama koje su im dodeljene. Pažljivo su birani porodični saradnici koji imaju potrebne veštine, dok kroz projekat dobijaju i dodatnu obuku od strane stručnjaka za socijalnu zaštitu i njihovih saradnika. Oni su posvećeni unapređenju kvaliteta života porodica koje su se našle pred životnim izazovima, kao što su ekstremno siromaštvo, problemi sa mentalnim zdravljem, samohrani roditelji, što može da dovede do njihovog razdvajanja od dece i smeštanja mališana u institucije. Njihov zadatak je da porodice ojačaju kako bi spremno i konstruktivno mogle da odgovore na takve izazove. Da deca ostanu uz roditelje, a da se roditeljima pomogne da obezbede deci sve što im je potrebno da rastu u toplom, bezbednom okruženju u kome imaju stabilnost i podršku. Porodice – korisnike usluge – upućuju Centri za socijalni rad kako bi se osiguralo da oni kojima je ova usluga najpotrebnija mogu do nje da dođu.\nPostignuti su izvanredni rezultati; u prvih deset meseci od pokretanja pilot-projekta, u julu 2014. godine, program je pomogao 325 porodica.\n545 odraslih i 791 dečaka i devojčica.\n1.336 života promenjeno je nabolje. Života ljudi koji su deo našeg društva.\nJedna mama, koja je zajedno sa svojom porodicom prošla kroz program, upitana šta bi rekla drugim roditeljima koji se suočavaju sa problemima odgovorila je: Poručila bih im da otvore vrata svojih domova porodičnim saradnicima, jer oni imaju samo jedan cilj: da ih saslušaju, potpuno im se posvete i pomognu im da prevaziđu sve poteškoće. Zahvaljujući našem porodičnom saradniku danas hrabro koračam kroz život.\nNjene reči iznova izazivaju suze. Na njenom mestu mogla je da bude i moja majka. Te reči govore o tome da ju je neko video, nemoćnu da stoji kao da joj je istrgnuto tlo pod nogama. Taj neko joj je prišao, pružio joj ruku, uspravio je i pomogao joj da povrati veru u sebe i svoje sposobnosti. Ulio joj je potrebnu snagu da brine o sebi i onima koje voli dostojanstveno i ponosno. Da kao nekada zajedno sa svojom porodicom slavi rođendane i uživa u mnogim drugim radostima života.\nLepo je da pomažemo jedni drugima. A i te kako važno.


NOVI DETALjI UŽASA KOD NEGOTINA: Ubio deviznog penzionera koji ga je zaposlio! | Hronika | Novosti.rs\nS. M. JOVANOVIĆ | 18. maj 2019. 21:22 | Komentara: 0\nNovi detalji monstruoznog ubistva Đorđa Pistolovića (82) u njegovoj kući u Dušanovcu kod Negotina. Bekim A. iz Uroševca prilikom hapšenja rekao da je ubistvu prethodila svađa\nTragovi krvi posle udarca sekirom, Foto S. M. Jovanović\nSnimak sa mesta egzekucije: Crnogorac izrešetan iz automatskog oružja dok je čekao da pređe ulicu (VIDEO)\nUhapšen muškarac koji je izrešetao Peruničića u Marbelji: Kada je ugledao policiju bacio se na zemlju\nJoš jedna likvidacija u Marbelji: Izrešetan Miloš Peruničić\nPucao u oca, pa u majku, nameravao da izvrši samoubistvo: Lekar na saslušanju priznao zločin u Sremskim Karlovcima\nPročitajte još - Starac ubijen sekirom, uhapšen osumnjičeni za ubistvo!\nSin Tomislav pokazuje sobu u kojoj je ubica izvršio premetačinu\nOceniteDopada mi se 2 Ne dopada mi se 74


ODLUKA SUDA Za “sluccaj Aleksa” skola mora da isplati dva miliona – NAJNOVIJE VESTI\nODLUKA SUDA Za “sluccaj Aleksa” skola mora da isplati dva miliona\n12th July 2016 , 13:01 RTS\nViši u sud je presudio da OŠ “Sreten Mladenović Mika” iz Niša mora da isplati dva miliona dinara odštete zbog propusta koji su doveli do smrti Alekse Jankovića.\nAleksa je tokom 2010. godine trpeo višemesečno maltretiranje – tukli su ga, šamarali, pretili – što je dovelo do njegovog samoubistva 2011. godine. Prekršajni sud kaznio je školu sa maksimalnih 500.000 dinara, a tadašnju direktorku Suzanu Popović Ickovski sa 50.000. Obrazloženje je glasilo: “zbog propuštanja dužnog nadzora” i nepreduzimanja propisanih mera u slučajevima nasilja nad učenicima.\nAleksini roditelji Bojan i Dragana Janković godinama kasnije su vodili borbu za sprečavanje vršnjačkog nasilja, a jedna opd metodi borbe je bila i krivična prijava protiv odgovornih u školi. U međuvremenu su upozoravali da niko od odgovornih nije snosio posledice, i da su neki u međuvremenu i napredovali u karijeri.\nSud je odbio krivičnu prijavu, jer je školi već suđeno po prekršajnoj. Ipak, kako za “Nedeljnik” kaže Bojan Jovanović, Viši sud u Nišu je doneo presudu da škola mora da plati odštetu od 1,5 milion dinara, na osnovu odštetnog zakona, a kazna sa sudskim troškovima dostiže skoro dva miliona.\n“Dobili smo tu vest od adovkata pre sedam, osam dana”, kaže Bojan Janković. “To je bio naš cilj, jer više nismo imali drugih načina nakon što je odbijena tužva po krivičnoj odgovornosti. Oni su i tokom suđenja po ovom odštetnom zahtevu negirali odgovornost po prekršajnoj odgovornosti, ali su se pozvali na tu istu presudu kada su govorili zašto ne možemo da ih gonimo krivično. Sada želimo da vidimo kako će ovo da zataškaju. Uspeli su da zataškaju presude od 500 hiljada dinara, a to je novac koji dolazi iz budžeta, to su platili građani Srbije, to smo platili i moja supruga i ja. Sada je veća cifra, možda ovo neće moćiu da zataškaju. Možda će neko sada pokrene pitanje odgovornosti ljudi koji vode naše škole.”\nTo, kaže, jedino daje smisao “njihovoj borbi”, da se ovakvi slučajevi više ne ponavljaju.\n“Još ne znamo šta ćemo da uradimo s tim novcem. To nije mala suma. Sačekaćemo apelaciju, pa ćemo posle odlučiti. Videćemo kome je taj novac najpotrebniji, i kome ćemo proslediti. Znam samo da ćemo reći da to Aleksa časti. Samo tako sve ovo ima neki smisao”, kaže Bojan Janković.


Zvezdi propada još jedan transfer? - Sportske.net\nKo ima veći budžet, Zvezda ili Kopenhagen? Odgovor već stigao sa ''Marakane''!Miris Lige šampiona na ''Marakani'' - Zvezda ne mora da brine za žreb u plej-ofu, OVI RIVALI su sasvim prihvatljivi!Zvezdo, nema iznenađenja, moraćeš na danske "Lavove"!I ovo je rešeno, evo na koga Zvezda ide ako ispadne od HelsinkijaPrve reakcije ''delija'', ukazuju na jedan MNOGO VAŽAN detalj! (TVITOVI)


Regionalna platforma: Kaznite počinioce napada na novinare u BIH i Srbiji! - safejournalists\nMonday April 1st, 2019) TUMMMain\nSARAJEVO, BEOGRAD, 31.3.2019. – Regionalna platforma Zapadnog Balkana za zagovaranje medijskih sloboda i bezbjednosti novinara, koja zastupa više od 8000 članova, oštro osuđuje brutalni fizički napad na Adija Kebu, fotografa portala Žurnal iz Bosne i Hercegovine i prijetnje Draganu Janjiću, glavnom i odgovornom uredniku agencije Beta iz Srbije.\nFotografa Adija Kebu je na radnom zadatku napao Huso Ćesir, visoki funkcioner Stranke demokratske akcije iz Sarajeva, i tom prilikom mu nanio lakše tjelesne povrede i potpuno uništio opremu za snimanje. S druge strane, novinar Dragan Janjić je dobio prijeteću SMS poruku u kojoj je navedeno: „Ako u subotu bude nereda, biće zapaljena redakcija Bete. Ništa strašno kao u RTS –u, demokratski izraženo nezadovoljstvo“. Srbijanska policija je objavila da je 28.03.2019. privedena osoba koja je prijetila Janjiću.\n„Podsjećamo da su nasilničko ponašanje i slanje prijetećih poruka novinarima nedopustiv atak na slobodu izražavanja i sigurnost medijskih profesionalaca, te predstavljaju posebno brutalan oblik zastraživanja i sprečavanja novinara da pišu o kriminalu, političkoj korupciji ili građanskom nezadovoljstvu na dosljedan, kritički i objektivan način i u javnom interesu“, izjavila je Borka Rudić, generalna sekretarka BH novinara i pozvala nadležne policijske organe da hitno istraže ove slučajeve i poduzmu zakonske mjere prema osobama koje stoje iza njih.\n„Pozdravljamo brzu reakciju srbijanske policije i očekujemo od nadležnih u obije države da hitno i do kraja istraže ove slučajeve i pošalju poruku da nasilje nad novinarima u državama Zapadnog Balkana mora prestati! Državne institucije moraju preuzeti odgovornost za kažnjavanje napadača kao vlastitu zakonsku obavezu i biti primjer odgovornog ponašanja u slučajevima kršenja medijskih sloboda“ zaključila je Rudić.\nRegionalna platforma Zapadnog Balkana za zagovaranje medijskih sloboda i sigurnosti novinara zabilježila je dva fizička napada i 12 prijetnji novinarima od početka 2019. Naglašavamo kako su napadi i prijetnje novinarima direktno kršenje prava građana na slobodno informisanje, primanje i širenje informacija, što dovodi u pitanje funkcioniranje zapadnobalkanskih država u skladu sa načelom vladavine zakona i poštovanja ljudskih prava i sloboda.\nRegionalna platforma Zapadnog Balkana za zagovaranje medijskih sloboda i sigurnosti novinara obavijestiće sve evropske institucije o ova dva incidenta i zatražiti njihovu intervenciju u sferi zaštite medijskih sloboda i sigurnosti novinara u ovom regionu.\nRegionalna platforma Zapadnog Balkana, Skoplje – Beograd – Podgorica – Prishtina – Sarajevo- Zagreb, 31/03/2019


Porodiljama u USK novčane naknade kasne gotovo 16 mjeseci - Radio Velika Kladuša\nPorodiljama u USK novčane naknade kasne gotovo 16 mjeseci\nMaćehinski odnos Vlade Unsko-sanskog kantona prema porodiljama, ali i ostalim korisnicima različitih vidova socijalnih davanja i dalje se nastavlja. Sramna je činjenica da su posljednju novčanu naknadu porodilje u Unsko-sanskom kantonu primile za januar 2014. godine, što znači da su kašnjenja u isplati gotovo 16 mjeseci.\nEmira Veljačić, direktorica Centra za socijalni rad Velika Kladuša ističe da sva socijalna davanja za koja sredstva doznačava Kantonalno ministarstvo za zdravstvo i socijalnu politiku kasne po više od godinu dana (poslušajte izjavu)…\nNišta redovnije nisu ni naknade za smještaj u ustanovama socijalne zaštite, pa se Centar za socijalni rad već počeosuočavati s problemima utuživanja ovih ustanova (poslušajte izjavu)…\nUkupni dug koji Unsko-sanski kanton, odnosno resorno ministarstvo ima prema velikokladuškom Centru za socijalni rad iznosi 450.000 KM (poslušajte izjavu)…\nKada su u pitanju izdvajanja iz Budžeta općine Velika Kladuša namijenjena za isplate jednokratnih pomoći, ona su redovna i doznačavaju se svakog mjeseca, ali je problem što je broj zahtjeva za ovaj vid pomoći daleko veći od iznosa namijenjenog za pomoć.\nOpćina V.Kladuša i Udruženje „Kladuša 2010“ obezbjedili plastenik II srednjoj školi\nPrvi maj u Velikoj Kladuši – tradicionalna okupljanja, druženja i paljenje vatre


Zvezdara u akciji sređivanja opštine | Energetski portal Srbije\n24.11. 2020 Održivi razvoj | Zaštita životne sredine\nOpština Zvezdara rešila je problem odlaganja komunalnog otpada u Ustaničkoj 244 i na dečjem igralištu u Bajdinoj ulici.\nUklonjene su mini-deponije koje su se nalazile na obe lokacije i prostor je očišćen, a dečje igralište u Bajdinoj ulici je spremno za igru najmlađih.\nIz ove opštine apeluju na građane da ne bacaju smeće na mestima koja nisu predviđenaza to, te da čuvaju parkove, igrališta i zelene površine kako bi u njima mogla da se igraju deca, ali da ih koriste i uživaju svi stanovnici Zvezdare.\nTakođe, brzom reakcijom Opštine Zvezdara a uz pomoć JКP ,,Zelenilo Beograd” popravljene su klackalice i klupa koje su polomljene u vandalskom činu koji se dogodio pre par dana na dečjem igralištu u ulici Mirijevski venac 10-12. Radnici ,,Zelenila” postavili su na istom igralištu i dve nove klupe.\nJoš jedna lepa vest je da je juče započeto čišćenje korita Čukaričkog rukavca od nataloženog mulja, a rok za završetak radova je 60 radnih dana.


Konkurs je otvoren: Srbija traži predstavnika na Pesmi Evrovizije! (VIDEO) | Mondo Portal\n11. avgust, 00:55\nKonkurs je otvoren: Srbija traži predstavnika na Pesmi Evrovizije! (VIDEO) 0 Podeli Podeli na facebook Podeli na twitter Podeli na viber Pošalji na mail\nSledeće takmičenje za Pesmu Evrovizije održaće se u Holandiji 2020. godine , a radio-televizija Srbije potvrdila je učešće na takmičenju za nabolju pesmu Evrope.\nRTS je raspisao javni konkurs za izbor kompozicije koja će predstavljati Srbiju na najgledanijem svetskom muzičkom takmičenju Pesma Evrovizije.\nKonkurs je otvoren do 15. novembra 2019. godine, a selekciona komisija sastavljenja od muzičkih urednika RTS-a izabraće od blagovremeno pristiglih prijava, kompozicije vodeći se isključivo umetničkim kvalitetima kompozicija, navodi se u saopšetenju RTS-a.\nIzbor kompozicije koja je će predstavljati Srbiju i RTS na takmičenju Eurosong obaviće stručni žiri i publika na takmičenju - muzičkom festivalu.\nAko ni jedna kompozicija od pristiglih, ne bude ispunila potrebne muzičke kvalitete, RTS ima pravo da samostalno izabere kompoziciju, dodaje se u saopšetenju RTS-a.\nPesma Evrovizije 2020. održaće se 12.,14. i 16. maja u organizaciji Evropske radiodifizne unije.\nHolandija je na prethodnom Eurosongu u neizvesnoj trci dobio više glasova i izabran je za domaćina 65. takmičenja 2020. godine koje će se održati u Roterdamu.\nPogledajte prilog s nekadašnjom predstavnicom:\npesma takmičenje evropa rts eurosong


Uzalud majstorstvo Kazorle… – RTV SUNCE Arandjelovac\nHome » Sport » Uzalud majstorstvo Kazorle…\nUzalud majstorstvo Kazorle…\nPosle vođstva od 2:0, “žuta podmornica” i gosti iz Barselone, kojima takođe ne cvetaju ruže, odigrali su nerešeno – 2:2.\nKazorla je samog sebe nagradio za dobru partiju pogotkom sa “bele tačke” u 65. minutu, ali je prekaljeni italijanski štoper Danijele Bonera potom nespretno intervenisao i posle jedne odbrane Dijega Lopeza, “uspeo” da savlada sopstvenog golmana.\nKao da je imao daleko više snage, Espanjol je od tog trenutka sabio domaćina u kazneni prostor i zasluženo izjednačio “projektilom” Roberta Rosalesa u rašlje, iskosa sa desne strane. Poslednjih 10 minuta Viljareal se očajnički branio i odbranio makar taj jedan bod, koji mu suštinski ne menja mnogo.\nNakon pobede nad Betisom 25. novembra, Viljareal je u “La Ligi” zabeležio četiri poraza i pet remija, dok je Espanjol u prethodnih 10 kola imao katastrofalan učinak od jedne pobede i devet poraza, što je i njega dovelo u poziciju da strahuje za opstanak.\n/Ibora 37, Kazorla 65p – Bonera 75ag, Rosales 81/\nBetis – Atletiko Madrid 16.15\nEibar – Đirona 18.30\nReal Madrid – Alaves 20.45\nSosijedad – Atletik Bilbao 2:1 (2:0)\n/Ojarzabal 16, Vilijan Žoze 45 – Raul Garsija 82/\n/Mesi 39p, 64 – Gameiro 24, Pareho 32p/\nSelta Vigo – Sevilja 1:0 (0:0)\nRajo Valjekano – Leganes 21.00\nPrevious: Ubio se rukometaš Novak Bošković\nNext: UŽIVO: Partizan – Šahtjor 2:0!


Niška televizija » Špic:Čavić je pobedio Felpsa u Pekingu\nŠpic:Čavić je pobedio Felpsa u Pekingu\nObjavljeno 19.04.2015. 16:55\nLONDON – Nekadašnji najbolji plivač sveta i osvajač sedam zlatnih olimpijskih medalja, Mark Špic, izjavio je danas da poseduje dokaze da je Milorad Čavić pobedio Majkla Felpsa na Olimpijskim igrama u Pekingu 2008. godine.\nŠpic tvrdi da je od kompanije „Omega“ dobio mejl u kome je pisalo da je Felps izgubio finale u trci na 100 metara delfin stilom.\n„Ukoliko je „Omega“ zvanični merilac vremena, zašto to nije bilo poznato odmah posle trke? Ne verujem da je Felps pobedio, ali je on i dalje najveći plivač sveta, sa ili bez te medalje“, izjavio je Špic za britanski „Ekspres Sport“ u Šangaju prilikom dodele nagrada „Laureus“ koja je pripala Novaku Đokoviću.\n„Omega“ je godinu dana nakon čuvene trke u Pekingu saopštila da je Čavić prvi dotakao taster na cilju, ali da je Felps to učinio snažnije, pa je njegov udarac pre registrovan.\nTanjug 19.04.2015 14:55


Novo suđenje Arsenijeviću 23. septembra – Nadlanu.com\nNovo suđenje Arsenijeviću 23. septembra\nVALJEVO, 14. septembra 2010. (Beta) – Početak novog suđenja valjevskom slikaru i ikonopiscu Bogoljubu Arsenijeviću Makiju (56) počeće 23. septembra pred Višim sudom u tom gradu, rečeno je agenciji Beta u Sudu.\nArsenijević je u Okružnom zatvoru u Valjevu u utorak ujutru počeo štrajk glađu. Kako je agenciji Beta potvrđeno u zatvorskoj upravi, pritvorenika je posetio lekar da bi proverio njegovov zdravstveno stanje i ima li lekova pošto je hronični astmatičar.\nArsenijević je u ponedeljak u zgradi Višeg suda u Valjevu dopisniku agencije Beta rekao da će štrajkovati glađu ako mu bude određen pritvor po optužnici iz 1999. za sprečavanje službenih lica u obavljanju poslova bezbednosti jer je taj proces pred pravosuđem ušao u 11. godinu.\nNjemu je u ponedeljak Vanraspravno krivično veće Višeg suda odredilo pritvor do dva meseca zbog neodazivanju sudskim pozivima. Pritvor može trajati do objavljivanja presude, s tim što će se rešenje o određivanju pritvora Arsenijeviću preispitivati „po sluzbenoj dužnosti“ svaka dva meseca.


Захтев да Си Ен Ен отпусти коментатора због изјава о Индијанцима\nHomeVestiZahtev da Si En En otpusti komentatora zbog izjava o Indijancima\nATLANTA: Ogorčeni pripadnici zajednice američkih starosedalaca uputili su zahtev CNN da prekine saradnju sa svojim političkim komentatorom i bivšim američkim senatorom Rikom Santorumom, zbog rasističkih komentara o američkim Indijancima.\nSantorum je tokom konferencije desničarski orijentisanih studenata izjavio da su kolonisti „stvorili naciju iz ništavila“.\n„Ovde ničega nije bilo. Hoću da kažem da mi imamo starosedeoce Indijance, ali iskreno govoreći u američkoj kulturi nema mnogo kulture američkih Indijanaca. Došli smo ovde i stvorili naciju iz ništavila“, rekao je Santorum, prenosi londonski Gardijan.\nSvojim komentarom Santorum je odbacio višemilenijumsko prisustvo Indijanaca na prostoru današnje Amerike i genocid koji su hrišćanski naseljenici počinili i izazvao ogorčenje i bes i u zajednici Indijanaca i izvan nje.


U poslednja 24 časa od COVID-19 preminulo osam osoba | Beogradske vesti\nMinistarstvo zdravlja Vlade Republike Srbije saopštilo je danas da su, od poslednjeg izveštaja, testirani uzorci 9.436 osoba, od kojih je 339 pozitivno na koronavirus.\nU našoj zemlji su do danas registrovana ukupno 25.552 potvrđena slučaja koronavirusa, pri čemu je broj hospitalizovanih osoba u ovom trenutku 4.305, dok su na respiratorima 162 pacijenta.\nU poslednja 24 časa preminulo je osam osoba, od kojih pet muškog pola, prosečne starosti 79 godina, i tri osobe ženskog pola, prosečne starosti 81 godinu. Ukupan broj smrtnih slučajeva je 573.\nOd početka epidemije testirane su ukupno 668.984 osobe.\nUkupan broj pozitivniih zdravstvenih radnika je 642, od toga je njih 74 hospitalizovano, navodi se u saopštenju.\nPrevious post:Broj dolazaka turista u Srbiju manji za 52,5 odsto\nNext post:Novi sistem elektronske kontrole i naplate parkiranja


Na čelu organizacije je glavna tajnica koju bira Parlamentarna skupština na mandat od pet godina. Ona je odgovorna za strateško planiranje i smjer programa rada i budžeta Vijeća Evrope. Ona vodi i predstavlja organizaciju.\nZamjenika generalnog sekretara Parlamentarna skupština isto tako bira na period od pet godina na izborima koji su odvojeni od izbora za generalnog sekretara.\nOvo je tijelo koje donosi odluke u Vijeću i čine ga ministri vanjskih poslova svake države članice ili stalni diplomatski predstavnici u Strazburu. Komitet ministara odlučuje o politici Vijeća Evrope i odobrava njegov budžet i programske aktivnosti.\nParlamentarna skupština (PACE)\nParlamentarna skupština se sastoji od 324 članova parlamenata iz 47 država članica; Skupština bira Generalnog sekretara; komesara za ljudska prava i sudije Evropskog suda za ljudska prava; ona obezbjeđuje demokratski forum za debatu i nadgledanje izbora; njeni ministri igraju važnu ulogu u analizi aktuelnih pitanja.\nKongres lokalnih i regionalnih vlasti je institucija Vijeća Evrope zadužena za jačanje lokalne i regionalne demokracije u svojih 47 država članica. Kongres čine dva vijeća – Vijeće lokalnih vlasti i Vijeće regija – kao i tri komiteta, kroz koje se okuplja 648 izabranih zvaničnika, predstvnika više od 150.000 lokalnih i regionalnih vlasti.\nOvo je stalno pravosudno tijelo koje garantuje svim evropljanima zaštitu prava iz Evropske konvencije o ljudskim pravima. Ono je otvoreno za države i pojedince bez obzira na nacionalnu pripadnost. Četrdeset sedam (47) zemalja Vijeća Evrope su potpisnice Konvencije.\nKomesar za ljudska prava djeluje nezavisno i posebnu pažnju posvećuje kršenju ljudskih prava.\nKonferenciju čini oko 400 međunarodnih nevladinih organizacija (MNGO). Ona obezbjeđuje ključne veze između političara i javnosti i posreduje između građanskog društva i Vijeća. Radu Vijeća Evrope u velikoj mjeri doprinosi ekspertiza MNGO-a kao i njihova otvorenost prema građanima Evrope.\nVijeće Evrope radi u bliskom partnerstvu sa Evropskom zajednicom i sarađuje sa Organizacijom ujedinjenih naroda, Organizacijom za sigurnost i saradnju u Evropi i sa brojnim partnerskim zemljama u cijelom svijetu.\nKoja od dole-navedenih zemalja nije članica Vijeća Evrope?


SVAKODNEVNA DEZINFEKCIJA javnih površina u ČAČKU - PressLider.rs\n3. jula 2020. 3. jula 2020. Marina Trmčić\t0 Comments dezinfekcija, javne površine, JKP Kkomunalac Čačak, koronavirus\nČačak – U skladu sa novonastalom situacijom u vezi sprečevanja širenja zarazne bolesti COVID-19, na osnovu Zaključka Gradskog štaba za vanredne situacije na teritoriji grada Čačka, JKP „Komunalac“ Čačak je pristupilo aktivnostima na dezinfekciji prostora zelene, robne pijace i javnih površina po prioritetima.\nU večernjim satima u četvrtak, 2.jula 2020. godine organizovali smo dezinfekciju javnih površina oko objekata posebnog značaja, odnosno krug gradske bolnice, parkinga oko gradske bolnice, površine i ulice oko domova zdravlja u Birčaninovoj i Knićaninovoj ulici, ulice i krug oko Zavoda za javno zdravlje i dalje\nDezinfikovan je krug RJ „Čistoća“, a svi zaposleni u JKP „Komunalac“ poštuju mere prevencije i zaštite.\nNa zelenoj pijaci nije ni prestajala obaveza zaposlenih da prilikom naplate pijačarine nose maske. Mlečno – mesna pijaca se dezinfikuje svakodnevno, a uspostavljena je i stalna kontrola korićenja zaštitnih maski.\nPonovo su aktivirane dezo barijere na ulasku u pijac i na ulazu u mlečno-mesni pijac.\nZaštitne maske nosi i većina prodavaca na zelenoj pijaci.\nPressLider / JKP „Komunalac“\n← Korona se širi Moravičkim okrugom, u Beogradu se danas uvodi vanredna situacija, u Kragujevcu još 33 pozitivnih\nJoš 309 zaraženih korona virusom, testirano 8.102, preminulo 11 osoba →


by Aleksandra Dudvarski | 14 januara, 2022\nVežbe za trbušnjake jedino će imati efekta onda kada ih pravilno radimo.\nKad je u pitanju vežbanje celog tela, trbušni mišići područje su kojim se mnogi ljudi žele pozabaviti. Iako brojni mediji i profili na društvenim mrežama često obećavaju jednostavne trikove za “ravne” ili “zategnute” trbušne mišiće, činjenica jeste da se promene ne događaju preko noći, kao i da postoji cela nauka za ciljanje različitih područja našeg tela, uključujući stomak – te je važno pravilno vežbati kako bi svaki trening prošao bez povreda i kako bi imao efekta.\nVežbe za trbušnjake- najčešće greške\nRavan stomak ne bi smeo da bude cilj vašeg treninga\nNemojte se voditi za time što vidite po društvenim mrežama. Svako je telo drugačije, a opsednutost izgledom na različitim područjima neće vam doneti rezultate. Izvođenje trbušnjaka pomoći će vam da razvijete snagu, ali vam je potreban kardio i raznoliki niz vežbi da biste videli promene u izgledu te, ono važnije, osećaju vašeg tela.\nNemojte trenirati trbušnjake svaki dan\nMorate dati mišićima vremena za odmor između treninga! To ne samo da vam omogućuje da učinkovitije vežbate već vam pomaže u sticanju snage i izdržljivosti. Naravno, ne znači da bi trebalo preskočiti teretanu – samo se usredsredite na različite mišićne skupine uzastopnih dana, ili radite vežbe istezanja.\nPročitajte i… Efikasne vežbe za stomak i zadnjicu (VIDEO)\nNemojte stavljati ruke iza vrata tokom trbušnjaka\nOvo je česta greška koju rade i oni iskusniji vežbači. Mnogi ljudi misle da stavljanje ruku iza glave nudi optimalnu potporu dok radite trbušnjake ali to bi zapravo moglo dovesti do povreda jer biste mogli povući vrat tokom treninga. Umjesto toga, stavite ruke uz uši ili prekrstite preko prsa. Ako morate imati ruke iza glave, zamislite da držite narandžu ispod brade kako vam se glava ne bi savijala ka napred pri svakoj seriji vežbi.\nNemojte naprezati leđa\nObavezno držite karlicu na podlozi tokom treninga trbušnjaka. Iako je razvoj vaše temeljne snage važan za sprečavanje bolova u leđima i povreda, budite sigurni da radite vjžbe tempom koji će vam udobno omogućiti kontrolu nad pokretima leđa. Na primer, prebrzo ponavljanje trbušnjaka povećava rizik od naprezanja leđa. Uvek zategnite trbušne mišiće kako biste zaštitili karlicu tokom bilo koje vežbe. Ako treba, podsećajte se naglas dok vam ne uđe u naviku.\nlepotaizdravlje.rs insta_photos/iStock/Getty Images Plus via Getty Images


Lester - Vest Hem 1:1 Danijel Amarti polomio nogu | Sport | Fudbal\nSvega je bilo u Lesteru, nažalost i jedna teška povreda 1 Podeli Podeli na facebook Podeli na twitter Podeli na viber Pošalji na mail\nSvega je bilo u Lesteru, nažalost i jedna teška povreda\n27.10.2018. / 20:53\nKako su igrali Puelovi i Pelegrinijevi fudbaleri, moglo je i gore da se završi. Na kraju, sa terena je iznet mladi Amarti.\nU poslednjoj utakmici ove subote bilo je svega – bukvalno.\nNažalost, u 94. minutu dogodila se i teška povreda kada je mladi Danijel Amarti doživeo otvoren prelom zgloba i bio iznet sa terena.\nI jedni i drugi ušli su u meč posle dva poraza u prethodne dve runde. I jednima i drugima ostao je po bod posle bespoštedne borbe u 10. rundi Premijer lige: Lester - Vest Hem 1:1 (0:1)!\nFulam u seriji - 0:3\nNova "četvorka" Liverpula\nŠtoper sastava iz Londona, Fabijan Balbuena, bio je strelac oba gola. Prvo je u 30. minutu iz drugog pokušaja - nakon što se njegov udarac glavom odbio od stative i prošao Kasperu Šmajhelu kroz noge - zakucao loptu u mrežu za 0:1, a onda u 89. minutu postavio leđa tako da je udarac Vilfreda Ndidija bitno promenio pravac i ostavio nesavladivog Lukasa Fabijanskog bez šanse da reaguje i sačuva tri boda svom timu.\nSudija Majkl Oliver, koji je u 38. minutu pregrubom Marku Noblu pokazao direktan crveni karton za pregrub start, u akciji pre gola koji je na kraju pripisan Ndidiju poništio je možda i regularan pogodak Lesteru posle centaršuta Bena Čilvela i pogotka Šinđija Okazakija.\nIdentičnu grešku, samo očigledniju, Oliver i njegovi pomoćnici ponovili su u 96. minutu, s tim da je Fabijanski tada lako odbranio Okazakijev nemušt udarac glavom na još jedan centaršut Čilvela.\nLester: Šmajhel - Amarti, Sojundžu (Okazaki), Megvajer, Čilvel - Ndidi, Ibora - Gezal (Vardi), Madison, Olbrajton - Ijenačo (Grej).\nVest Hem: Fabijanski - Zabaleta, Balbuena, Diop, Masuaku - Rajs - Dijanjana (Kresvel), Nobl, Snodgras, Anderson (Ogbona) - Čičarito (Antonio).\nTo je bio kraj serije dramatičnih događaja u nadoknadi vremena, koja je počela kontrom 4 na 2 gostiju u kojoj se u "stopostotnoj" šansi obrukao rezervista Anđelo Ogbona i promašio čist zicer za momentalnih 1:2.\nMenadžer "čekićara" Manuel Pelegrini uveo je defanzivca Ogbonu u 81. minutu umesto nevidljivog Felipea Andersona, a ovaj defanzivac već u sledećem napadu imao je kolosalnu šansu da glavom zatrese Šmajhelovu mrežu i povisi na 0:2 sa desetoricom u polju.\nPre toga, Fabijanski je jednom "skinuo" zicer Marku Olbrajtonu, a potom uz pomoć prečke ispratio kako udarac Harija Megvajera odlazi u gol-aut.\nMenadžer "lisica" Klod Puel odlučio je da počne meč bez Džejmija Vardija, ali ga je uveo sredinom drugog poluvremena zajedno sa nedovoljno oporavljenim Demarajem Grejom i to se momentalno odrazilo pozitivno na igru njegovog tima.\nI sam Vardi imao je šansu u finišu, ali je njegov udarac u 88. minutu Fabijanski nekako zaustavio.\nŠansi je bilo na obe strane, a na kraju je svako - ako ništa više - prekinuo niz poraza. Domaći su izgubili od Evertona i Arsenala, a gosti od Totenhema i Brajtona, što je svakako dovelo do igre na granici grubosti u TV terminu od 18.30.\nNajvažnije, ipak, jeste brz i uspešan oporavak Amartija, fudbalera Mančester sitija na pozajmici u Lesteru.\npremijer liga Lester vest hem\n28.10.2018. / 11:47\nZa****se me za 60hilj :-(


Nova himna Norveške je... Gangnam style!? (VIDEO) | Mondo Portal\nGangnam style umesto himne Norveske\nNova himna Norveške je... Gangnam style!? (VIDEO) 3 Podeli Podeli na facebook Podeli na twitter Podeli na viber Pošalji na mail\nOstali sportovi 09.12.2015. / 16:03 16:03\nNova himna Norveške je... Gangnam style!? (VIDEO)\nAutor mondo.rs 09.12.2015. / 16:03 16:03\nOrganizatori ženskog svetskog prvenstva u rukometu u Danskoj obrukali se uoči utakmice Norveška - Portoriko.\nRukometašice Norveške su čekale da se sa razglasa dvorane začuje dobro poznata melodija. Bile su spremne da zapevaju himnu svoje zemlje, kad...\nU dvorani je počeo da odjekuje veliki hit korejskog repera Psy "Gangnam style".\nNorvežanke su bile u čudu, pojedine su se smejuljile. Posle 30-ak sekundi, pesma je prekinuta, pa je zaista emitovana himna Norveške.\nL'hymne de la Norvège se transforme en Gangnam...by Handnews\nrukomet norveška danska\n09.12.2015. / 17:43\nOvo je montaza!!!\n09.12.2015. / 23:20\n@Luka Ajde ?\n11.12.2015. / 08:27\n@Luka Bio si tamo 200 posto


SVET KOMPJUTERA - TEST DRIVE - Maxtor M3 Portable External Hard Drive (4 TB)\nMaxtor M3 Portable External Hard Drive (4 TB)\nPet dekagrama po terabajtu\nOvo bi bio eksterni USB 3.0 hard-disk kao i svaki drugi, da nije prvi 2,5-inčni uređaj sa kojim se susrećemo da je kapaciteta četiri terabajta. Ova osobina omogućena je zahvaljujući tome što Seagate sada, pored ostalih, ima 2,5-inčne hard-diskove od tri, četiri i pet terabajta.\nNažalost, te hard-diskove teško da ćemo ikada videti u uobičajenim prenosnim računarima, pošto su u pitanju drajvovi visine 15 milimetara, umesto onih koji su tanki sedam milimetara (pola, jedan i dva terabajta), kakvi se najčešće ugrađuju u notebooke. Iz toga razloga, kućište Maxtor M3 diska je takođe nešto „bucmastije” po visini, ali ipak zadivljuje kutijica kapaciteta četiri terabajta koja staje u šaku. Kućište nije naročito robusno, već obično, plastično, zaobljenih ivica, sa simpatičnom teksturom na gornjoj strani. Sa računarom se povezuje preko USB 3.0 interfejsa.\nPored pukog kapaciteta, dodatne vrednosti ovog modela su nekoliko korisnih programa koji stižu na samom disku. Drive Manager služi za upravljanje particijama diska, dijagnostiku, kao i pokretanje dva dodatna programa. AutoBackup je program kojim možete da definišete koji folderi sa računara će automatski biti bekapovani na eksterni disk. Pri tom je moguć i tzv. inkrementalni bekap, kod kojeg se čuvaju nove verzije fajlova koji su u međuvremenu promenjeni, ali se čuvaju i njihove prethodne verzije. SecretZone je alatka koja omogućava enkriptovanje podataka na disku, uz pristup šifrom. Nakon što odredite koji deo ukupnog kapaciteta diska ćete odvojiti za enkriptovanu particiju (u sistemu se pojavljuje kao poseban logički drajv), podaci upisani na njoj su nečitljivi drugima. Ovaj način zaštite podataka nije bezbedan koliko sa specijalizovanim uređajima za čuvanje osetljivih podataka, ali je ova opcija svakako dobrodošla.\nŠto se tiče performansi, pomenuti ugrađeni hard-disk (Seagate ST4000LM024 iz Barracuda Compute serije) ima deklarisanu brzinu transfera do 140 MB/s, a test-programi su pokazali upravo takve vrednosti kada je u pitanju sekvencijalni upis i čitanje fajlova, dakle bez eventualnih usporenja koje bi donela konverzija sa SATA na USB 3.0 interfejs. Ručno kopiranje (velikih) fajlova nas je prijatno iznenadilo, sa jednako visokom vrednošću: ~113 MB/s. Naravno, brzina je manja kada su u pitanju manji fajlovi, ali tu dosta pomaže i ugrađeni keš od 128 megabajta. Sve u svemu, vrlo, vrlo pristojne performanse za jedan, ipak magnetni, eksterni disk.\n4 TB (Seagate ST4000LM024, 5400 rpm, 128 MB cache), USB 3.0\nsoftver (Drive Manager, SecretZone, AutoBackup), kabl 45 cm, dimenzije 82 × 118,2 × 19,85 mm, masa 236 g


Smernice za proces uspostavljanja i održavanja šumskih zaštitnih pojaseva u Srbiji\nSmernice za proces uspostavljanja i održavanja šumskih zaštitnih pojaseva u Srbiji (3.1 MB)\nZaštitni pojasevi predstavljaju element šumske vegetacije koji utiče na unapređenje stanja životne sredine i smanjenje rizika od hazardnih pojava i procesa koji utiču na degradaciju zemljišnog prostora. Njihova funkcija posebno je značajna u oblastima sa dominantnom poljoprivrednom proizvodnjom gde je uglavnom nedovoljno zastupljena visoka vegetacija, te usled eolske erozije dolazi do gubitka plodnosti zemljišta i povećanja rizika od zagađenja i klimatskih ekstrema. Pored ovoga, zaštitni pojasevi imaju i multifunkcionalnu vrednost koja se pre svega ogleda kroz unapređenje i zaštitu biodiverziteta, povezivanje ruralnih i urbanih oblasti, zaštitu vodnog zemljišta, promociju rekreativnih funkcija i sl. Za potrebe izrade ovog dokumenta prikupljeni su stavovi relevantnih donosilaca odluka i upravljača, i jednoglasno je ukazano na ekološku vrednost šumskih zaštitnih pojaseva (ublažavanje efekata klimatskih promena, zaštita od eolske erozije, unapređenje biodiverziteta, formiranje turističko-rekreativnih sadržaja i sl.). Istaknuta je i potreba pronalaženja adekvatnog modaliteta za finansiranje procesa uspostavljanja i upravljanja pojasevima.


Vlada FBiH: Odobreno 2.597.859 KM za penzionisanje 44 radnika ZD RMU Zenica - Narod.ba\nVlada Federacije Bosne i Hercegovine je na današnjoj hitnoj, telefonski održanoj sjednici, donijela Odluku o odobravanju raspodjele dijela novčanih sredstava ostvarenih prodajom preduzeća iz nadležnosti Agencije za privatizaciju u Federaciji BiH za uplatu doprinosa za 44 radnika JP Elektroprivreda BiH d.d. Sarajevo ZD RMU Zenica d.o.o. Zenica koji su stekli uslove za odlazak u penziju, […]\nVlada Federacije Bosne i Hercegovine je na današnjoj hitnoj, telefonski održanoj sjednici, donijela Odluku o odobravanju raspodjele dijela novčanih sredstava ostvarenih prodajom preduzeća iz nadležnosti Agencije za privatizaciju u Federaciji BiH za uplatu doprinosa za 44 radnika JP Elektroprivreda BiH d.d. Sarajevo ZD RMU Zenica d.o.o. Zenica koji su stekli uslove za odlazak u penziju, prenosi nap.ba.


Vučić pred Generalnom skupštinom UN: "Mi odlučujemo o našoj sudbini, a ne velike sile!" | DNEVNE\nPredsednik Srbije Aleksandar Vučić danas se obratio Generalnoj skupštini Ujedinjenih nacija u Njujorku.\nOn je prvo skrenuo pažnju velikih sila na pitanja sa kojima se suočava svet, pošto one jesu motor napretka i progresa, ali su i odgovorne za mnoge probleme.\n– Ja govorim o svim velikim silama, ja dolazim iz male zemlje koja je mnogo propatila. Dolazim iz naroda koji je mnogo propatio u Drugom svetskom ratu, narodu koji je strašno patio u Jasenovcu, i samo želimo mir i stabilnost.\n– Dolazim iz zemlje koja je morala da se suoči sa veoma teškim reformama 2008. godine, koja je bila na ivici bankrota, ali je uspela da se izvuče. Kumulativni rast će biti 12 odsto, a BDP će se povećati 25 posto u odnosu na prethodnu godinu.\n– Dodatno investiranje u Srbiju kroz znanje se nastavlja, raste sektor IT i kompjuterskih tehnologija. Ali nam trebaju decenije mira i rada da bi dosegli evropske zemlje.\nVučić je dodao da Srbija odrržava sjajne odnose sa celim svetom, ali da će sama odlučivati o svojoj sudbini.\n– Mi odlučujemo o našoj sudbini, a ne velike sile – rekao je Vučić, a zatim skrenuo pažnju na pitanje Kosova.\n– Ne može jedna strana da dobije sve, a druga ništa. Prema Rezoluciji UN 1244 Kosovo je deo Srbije. Mi smo Albancima davali koncesije, ali i dalje samo Srbija nastavlja da ispunjava svoje obaveze.\n– Carine koje postoje ograničavaju život Srba na Kosovu. Srbija je uvek umereno odgovarala na poteze Prištine, i pored svih poteza privremenih vlasti tzv. Kosova mi ćemo nastaviti da se borimo za mirno rešenje problema. Srbija je postala sedište ključnih puteva na Balkanu.\n– Razgovarao sam i sa premijerima Severne Makedonije i Albanije o privrednoj saradnji, i mi težimo ka jedinstvu Balkana. Ne želimo da se priklanjamo raznim velikim silama, već želimo da sami odlučujemo za sebe.\n– Za desetak dana, Srbija započinje izgradnju auto-puta između Beograda i Sarajeva, kako bismo bili što bliže našim susedima i kako bismo se što bolje razumeli.\nNOVA VRSTA VRŠNJAČKOG NASILJA: Decu nasilno skidaju pa proveravaju je li odeća original?! Ali klinac na kraju snimka ima neverovatnu poruku (VIDEO)\n– Srbija će nastaviti da poštuje sve zemlje članice UN, i nastavićemo tako da radimo. Isto očekujemo i od vas. Mi zagovaramo da se sva nerešena pitanja na svetu rešavaju dijalogom, uz poštovanje UN. Želimo da čuvamo stara prijateljstva i da gradimo nova. Želimo da poboljšamo saradnju sa svim azijskim, afričkim i latinoameričkim zemljama. To je budućnost sveta. Imamo partnerski odnos i sa SAD i sa Rusijom i Kinom. Ponosimo se saradnjom sa svima, i sve te zemlje mogu da se oslone na nas.\nVučić se na kraju obratio Generalnoj skupštini na srpskom jeziku:\n– Balkan balkanskim narodima, živela Srbija!


Manje od polovine građana Srbije u strahu od virusa korona, trećina nosi masku kad je napolju | Novosadski informativni portal 021\nManje od polovine građana Srbije u strahu od virusa korona, trećina nosi masku kad je napolju\n13:37 > 13:47\nU Srbiji 41 odsto građana strahuje da bi moglo da se zarazi viusom korona, a blizu trećine nosi masku kada izlazi iz kuće, pokazalo je istraživanje kompanije za istraživanje tržista i ispitivanje javnog mnjenja "Intelligence", koje je objavljeno danas.\n"U Srbiji postoji strah 41 odsto građana da može da se zarazi, ali je to ispod proseka za posmatrane zemlje sveta koji iznosi 55,6 procenata. Istovremeno, oko 31 odsto građana Srbije nosi masku kada izlazi iz kuće, što je u odnosu na druge zemlje iz istraživanja nešto ispod proseka (37,5 odsto), ali više od Norvežana, Britanaca, Španaca", pokazalo je onlajn istraživanje sprovedeno u trećoj nedelji marta, na uzorku od 776 građana.\nOko devet procenata građana Srbije nema strah da će da bude zaražen, pokazalo je istraživanje, što je u skladu sa rezultatima koji pokazuju da u evropskim zemljama postoji manji strah nego u azijskim, te se u odnosu na njih Srbija nalazi u proseku.\nOnlajn ispitivanje je pokazalo i da oko 75 odsto građana Srbije vodi računa o higijeni više nego ranije, što je i prosek u svetu.\nRezultati istraživanja u Srbiji su poređeni sa rezultatima kompanije "YouGov", koja je koristila istu istraživačku tehniku u istom periodu na globalnom nivou (Kina, SAD, UK, Francuska, Italija, Nemačka, Austrija, Španija, Indija...), precizirano je u saopštenju.\nKako je objašnjeno, istraživanje je urađeno kako bi se u situaciji vanrednog stanja ili vanredna situacije, uvedenih u velikom broju zemalja sveta, ispitalo ponašanje građana koje je zbog okolnosti drugačije od uobičajenog.


Rodna ravnopravnost - maj 2016. - Tekstovi\nRodna ravnopravnost - maj 2016.\nSastav Koordinacionog tela koje je završilo mandat raspisivanjem izbora, bio je izmenjen 2016. godine, uz poboljšanje rodne strukture (28,6% ili dve žene od sedam članova), ali je ta struktura i dalje bila neadekvatna. Sekretar tog tela je bio muškarac. Ekspertska grupa Koordinacionog tela je brojala sedam članova (šest žena), od kojih su dve predstavnice civilnog sektora. Međutim, nije bilo informacija o tome da li je pet članova iz Vlade stručno za rodnu ravnopravnost i prava žena.\nProcene ključnih nacionalnih strategija potvrđuju problem praćenja efekata zbog nepostojanja indikatora ili postojanja loših indikatora. Definisanje valjanih indikatora i merila i dalje ostaje problematično mesto strategija i akcionih planova, uključujući i nova dokumenta. Na primer, u Akcionom planu za sprovođenje Strategije prevencije i zaštite od diskriminacije (2013-2018), indikatori su strukturirani prema oblastima tako da ih je teško povezati sa planiranim rezultatima predstavljenim u Strategiji, koji su definisani prema devet osetljivih ciljnih grupa. Pored toga, indikatori nisu strukturirani u odnosu na vremenski period i nisu navedeni izvori provere. Indikatori su retko kvantitativni. Odnose se na aktivnosti a ne na rezultate, ishode i ciljeve, te izveštaji u najboljem slučaju iskazuju šta je rađeno, a sasvim retko šta je postignuto (za više informacija, videti Tabelu 2 u Aneksu). Strategije i akcioni planovi često ne sadrže ni procenu rizika za aktivnosti / grupe aktivnosti, kao ni mere za njihovo prevazilaženje, što bi bilo nužno imajući u vidu okolnosti konteksta i prethodno iskustvo u sprovođenju politike Vlade.\nIako je javno reagovano na nacrt Nacionalne strategije za rodnu ravnopravnost za period od 2016. do 2020. i prateći Akcioni plan (2016-2018) u oblastima nasilja prema ženama, bezbednosti i saradnje sa udruženjima, zbog loše definisanih merila, indikatora i planiranih ishoda, reakcija nije imala uspeha - Nacionalna strategija i Akcioni plan usvojeni su bez javne rasprave.\nU Izveštaju Političkog saveta za sprovođenje Nacionalnog akcionog plana za primenu Rezolucije 1325, koji pokriva period 2011-2013. (usvojen prema Zaključku Vlade u novembru 2015. godine) konstatuje da izvršni mehanizam za unapređenje rodne ravnopravnosti nije efikasan, navodi potrebu da se razvije multisektorski pristup, usvoje jedinstvene liste indikatora, unapredi praćenje i izveštavanje, obezbedi redovnost u izveštavanju, planiranju aktivnosti i finansije za njihovo sprovođenje. Eksterna evaluacija potvrđuje da je funcionalnost, komunikacija i odlučivanje (brojnih) tela nejasno, da je potrebno uspostaviti redovnu horizontalnu i vertikalnu koordinaciju kako bi se izbegla konfuzija i dupliranje posla, te da nedostatak doslednih indikatora otežava proces praćenja napretka.\nU Radnoj grupi (RG) za izradu novog Nacionalnog akcionog plana za primenu Rezolucije 1325 nema predstavnica ženskih (mirovnih) grupa, neodgovarajući je rodni balans, a predsednik i zamenica radne grupe nemaju ekspertizu za oblast. Na osnovu Odluke Vlade, u Radnu grupu, koja ima 31 član, nije uključena nijedna ženska (mirovna) organizacija civilnog društva, što je suprotno preporukama UN Komiteta za eliminaciju svih oblika diskriminacije žena (CEDAW) (tačka 26 (b), 27 (b), kao i tačke 14 i 15 (b)). Prilikom davanja komentara na predlog teksta novog NAP-a za 1325 ukazano je i na neodgovarajući rodni balans Radne grupe (samo dva člana - 6,5% muškog pola) i na činjenicu da je predsednik Radne grupe muškarac (što ne odgovara procentualnoj zastupljenosti žena u RG). Navedeno je da ni predsednik RG, državni sekretat u Ministarstvu sporta i omladine, kao ni njegova zamenica (članica organizacije Stalna konferencija gradova i opština Srbije) nemaju ekspertizu u oblastima na koje se odnosi Rezolucija 1325, te da bi ove pozicije morale biti poverene članicama/-ovima Radne grupe koje/-i imaju ekspertizu i stručnost .\nIndeks rodne ravnopravnosti iznosi 40,6% (prosek za zemlje članice EU je 52,9) sa najvećim uspehom u domenu “moći”, što je direktni rezultat “kvota” u izbornom zakonodavstvu, i najslabijim rezultatom u domenu „rada“ i „novca“ - ispod 30% (Merenje rodne ravnopravnosti u Srbiji, 2014). Međutim, ovo nije “instrument” dovoljan za merenje napretka i rešavanje zastoja u poboljšanju položaja žena, u skladu sa oblastima definisanim u Konvenciji o eliminaciji svih oblika diskriminacije žena.\nObezbediti dovoljno ljudskih resursa (u smislu i broja i kvaliteta) radi efikasne primene državnih politika u borbi protiv diskriminacije i rodnoj ravnopravnosti.\nUspostaviti funkcionalne mehanizme za primenu i praćenje primene politika u borbi protiv diskriminacije i rodnoj ravnopravnosti, koji omogućavaju horizontalnu i vertikalnu komunikaciju i koordinaciju sa sektorskim strateškim politikama.\nDefinisati jasne i merljive pokazatelje za praćenje i procenu efekata sprovođenja nacionalnih strategija i akcionih planova, uključujući redovne i javno dostupne izveštaje.\nObezbediti učešće OCD, naročito ženskih organizacija, u konsultacijama i javnim debatama, kao i radnim grupama, pri izradi i usvajanju strategija i akcionih planova, uz obavezu nosioca posla da izveštava o rezultatima tih procesa.\n Prema Odluci Vlade 05 br. 02-557/2016-1 od 23. januara 2016, gđa Stana Božović, državni sekretar Ministarstva poljoprivrede, imenovana je za novog člana.\n Beogradski fond za političku izuzetnost i Udruženje poslovnih žena Srbije.\n Očigledni rizici uključuju pre svega nepostojanje budžetskih sredstava ili nedovoljno izdvajanje budžetskih sredstava za primenu planiranih mera, kašnjenje u sprovođenju aktivnosti, nepridržavanje plana tokom primene itd.\n Taj problem je istakao i Republički sekretarijat za javne politike u analizama efekata strategija i akcionih planova.\n Vlada Republike Srbije usvojila je Strategiju 14. januara 2016. godine, 05 br. 56-14173/2015.\n Izveštaj (sažetak) sa radionice o rezultatima sprovođenja Nacionalnog akcionog plana za primenu Rezolucije 1325 u Srbiji (Institut za inkluzivnu bezbednost, Vašington, SAD, u partnerstvu za Misijom OEBS-a i Multisektorsko koordinaciono telo za sprovođenje Nacionalnog akcionog plana za primenu Rezolucije 1325, 9-10. septembar 2015, Beograd).\n Odluka o obrazovanju Radne grupe za izradu Nacionalnog akcionog plana Republike Srbije za primenu Rezolucije 1325 Saveta bezbednosti Ujedinjenih nacija - Žene, mir i bezbednost (2016-2020) (05 br. 02-13886 / 2015 od 25. decembra 2015. godine)\n Komentare je Radnoj grupi podneo AŽC (preko Kancelarije za saradnju sa civilnim društvom) u okviru postupka konsultacija o izradi novog Nacionalnog akcionog plana za primenu Rezolucije 1325 za period 2016-2020. godine.\n Indeks predstavlja instrument EU kojim se meri rodna ravnopravnost na skali od 1 (potpuna neravnopravnost) do 100 (potpuna ravnopravnost) u šest oblasti: znanje, rad, novac, zdravlje, vreme, moć, i dve podoblasti - nasilje i „nailaženje na neravnopravnosti“.\nhttp://socijalnoukljucivanje.gov.rs/wp-content/uploads/2016/02/Izvestaj_Indeks_rodne_ravnopravnosti_2016_EN.pdf (na engleskom).\nPolitički kriterijumiRodna ravnopravnost


petak, 15. oktobar 2021. 13:37h\nI ove godine članovi Međuopštinske organizacije saveza slepih Pančevo, prošetali su ulicama centra grada uz pomoć belog štapa povodom Međunarodnog dana slepih „Dana belog štapa“, koji se obeležava 15. oktobra.\nMilenko Čučković i Dragana Kuprešanin ugostili su članove Međuopštinske organizacije slepih i slabovidih Pančevo MOJKraj\nNakon šetnje u Gradskoj upravi grada Pančeva dočekali su ih Dragana Kuprešanin, zamenica gradonačelnika i Milenkom Čučkovićem, član Gradskog veća zadužen za područje rada, zapošljavanja i socijalne politike grada Pančeva.\nRazgovarali su o aktuelnim problemima i predlozima koji mogu dodatno da olakšaju kretanje slepima.\nDragana Kuprešanin, zamenica gradonačelnika kaže da su članove ove organizacije ona i član Gradskog veća Milenko Čučković primili povodom Međunarodnog dana slepih i slabovidih lica.\nTo je bila prilika i da porazgovaramo o njihovim problemima, potrebama, ali i o nekoj budućoj saradnji. Grad Pančevo nastoji da obezbedi jednake uslove za sve građane i ravnopravnu participaciju u društvenom životu. Zadatak Gradske uprave jeste da na ovaj dan sumira šta je u prethodnom periodu urađeno za poboljšanje položaja slepih i slabovidih lica u našem gradu. Iz budžeta grada ove godine izdvojeno je 1.135.000 dinara za rad i programske aktivnosti Međuopštinske organizacije, ali to nije sve. Grad Pančevo ovoj organizaciji i njenim članovima pruža druge vidove podrške i pomaže im kroz konkurse, rekla je Kuprešanin.\nRužica Antić, predsednica Međuopšinske organizacije slepih i slabovidih u Pančevu istakla je koliko ima znači podrška grada.\nVeoma nam je značajno što nas čelnici grada primećuju tokom cele godine, nije to samo ovog dana. Ovog dana dođemo, prošetamo i popričamo, ali svih ostalih dana možemo sa njima da sarađujemo i razgovaramo. Grad finansira naše aktivnosti, platu sekretara, materijalne troškove i mi smo zadovoljni saradnjom sa gradom, rekla je Ružica Antić.\nU Srbiji živi više od 12 hiljada slepih i slabovidih lica, a naša Međuopštinska organizacija broji oko 480 članova. Ovaj dan je prilika da se šira javnost upozna sa problemima sa kojima se slepa lica svakodnevno suočavaju, ali i dan da se skrene pažnja na to da svi moramo da damo doprinos da se ova lica uključe u sve sfere društvenog života.


Trampova nova moćna ''zvijer'' @ InfoBijeljina \nTrampova nova moćna ''zvijer''\nAutomobili državnika su uvijek privlačili pažnju, a posebno kada su u pitanju predsjednici Rusije i SAD. Prije nekoliko mjeseci smo vidjeli kako izgleda nova limuzina kojom će se voziti Vladimir Putin, a novu “mašinu” ima i Donald Tramp.\nU nedjelju je stigao u Njujork gdje je na ulicama Menhetna prvi put viđena u javnosti njegova nova “Zver”, “kadilak” baziran na modelu CT6. Poslije deset godina u službi, limuzina predsjednika SAD, poznata i kao Zver (The Beast) odlazi u penziju.\nLjubitelji državničkih limuzina nisu vidjeli jedan, već čak dva Trampova “kadilak”, jer obezbjeđenje predsjednika SAD, tajna služba, koristi dva identična automobila u karavanu kako bi se zbunili potencijalni napadači.\nTrampov “kadilak” je opremljen gomilom zaštitnih sistema, pa se procjenjuje da je težak 7-9 tona. Tajna služba drži detalje o vozilu daleko od javnosti, opet zbog bezbjednosti predsjednika.\nSpekuliše se da posjeduje sistem protiv požara, noćnu kameru, lanser za suzavac, zapečaćenu ventilaciju kabine i poseban sistem za odbranu od raketnog napada. Dizajn nove Zveri je, opisuju američki mediji, sličan staroj limuzini s nekim “novim i modernim detaljima”, a i poboljšanim sistemom zaštite i neprobojnim staklima.\nUz to što izgleda kao da može da sruši zgradu, proizvođači garantuju da je i “okretan” te da će njime agenti “lako manevrisati”.\nU slučaju najgoreg, limuzina je opremljena zalihom krvi sa krvnom grupom predsjednika, kako bi mogla odmah da mu se ukaže prva pomoć.\n“Masivno čudovište lijepih linija”, je malo detaljniji opis Trampovog novog vozila kojim će se voziti. Rad na dizajnu započet je 2013. godine, a većina detalja se držala u tajnosti.\nLimuzina ima raspored sjedenja kao i prošli model 2+3+2, a enterijer će imati neke dodatke koje je tražio predsjednik Tramp.


ZABELELI SE KROVOVI I POLJANE: U Srbiji pao prvi sneg (FOTO) - TPKNEWS\n03:57 - 25/06/2022\nNaslovna/Uncategorized/ZABELELI SE KROVOVI I POLJANE: U Srbiji pao prvi sneg (FOTO)\nZABELELI SE KROVOVI I POLJANE: U Srbiji pao prvi sneg (FOTO)\nLjubitelji zimskih sportova mogu da počnu da se raduju, sneg je već pao na Kopaoniku. Iako ga nema u velikoj količini krovovi i poljane na ovoj planini su se danas zabeleli.\nNa Kopaoniku je u sredu pao prvi sneg, javlja portal Infokop.\nKako se navodi, prizori sa web kamera su obradovali skijaše i ljubitelje planine i zimskoj sportova, uz pitanje da li je sneg poranio, te da li taj prvi sneg i njegov datum imaju ikakve veze sa samom skijaškom sezonom.\n“Sam datuma prvog snežnog pokrivača zahvata jako široki spektar od kada postoje merenja na Kopaoniku. Beležen je od početka septembra pa do kraja novembra. Na primer, pretprošle godine je to bio 23. septembar, a prošle 23. oktobar. Ako bi uzeli generalno srednju vrednost, datum prvog snežnog pokrivača bi bio negde između 10. i 15. oktobra, dakle ovaj današnji sneg je relativno poranio u odnosu na taj prosek“, navodi Infokop.\nIpak, jedna stvar vezuje gotovo sve dane sa prvim snežnim pokrivačem, a to je da traju jako kratko, u gotovo 90% slučajeva tek dan ili dva.\n“Ono što još vezuje veliki deo prvih snegova je da su obično vrlo male visine, približno u 85% slučajeva su manji od 5cm, dok su velike visine tipične kada prvi sneg okasni (tj. padne u novembru). Prvi snegovi su karakteristični za gore spomenute izražene frontove sa okeana i to sa severozapada. U tome je ovaj današnji sneg istupio, jer je on posledica visinskog ciklona koji se u naše krajeve spustio sa severoistoka Evrope. Kao takav, krećući se preko kopnenog dela Evrope, nije imao potencijala da donese bilo kakve ozbiljnije padavine“, ističe se u tekstu Infokopa.\nŠto se tiče pitanja da li na osnovu prvog snega možemo bilo šta zaključiti o kvalitetu ski sezone, odgovor je naravno negativan, dodaje se, jer ne postoji apsolutno nikakva paralela u podacima sa time.\n“Sinoptička situacija u ovako ranijem delu jeseni nam nije nikakav pokazatelj onoga što sledi kasnije. Inače, ovo danas je ionako bila samo uvertira, uz eventualni centimetar ili dva snega. Šansa za malo konkretniji sneg je petak, kada će nam na uz već postojeću hladnoću stiže novo oformljeni ciklon iz Jadrana“, zaključuje se u tekstu.\nTRAGEDIJA: Student iz Petrovca na Mlavi tragično poginuo u Čikagu


Alić (Adem) Taib\npreselio na Ahiret dana 15. aprila 2020. godine u 79. godini života.\nDženaza će se klanjati ispred mesdžida Alići-Softić, u petak 17. aprila 2020. godine u 14:00 sati, a ukop je na mezarju Alići-Softić.\nDženazi mogu prisustvovati samo najuži članovi porodice\nOžalošćeni: Supruga Saćima, sin Sade, kćerke Emina, Edina i Halida, unučadi Muhamed, Adem i Kanita, Mevludin i Sevdin, Marisa, Omer i Belma, snaha i zetovi, braća i sestre, te ostala rodbina, prijatelji i komšije.


Nećete verovati šta sve živi u vašem pupku! | Vestinet.rs\nPočetna ZANIMLJIVOSTI\tNećete verovati šta sve živi u vašem pupku!\nJednim naučnim istraživanjem, u kojem je učestvovalo 60 volontera, utvrđeno je kakvi se sve zanimljivi oblici mogu pronaći u našem pupku. Zavirite u ovaj neverovatni svet!\nRob Dan i njegov tim ekologa nisu tek bilo kakvi posmatrači pupkova – oni su profesionalci. Njihova studija ispitala je mikrobiološki sadržaj pupka 60 volontera, a ono što su otkrili je prilično zanimljivo. Ispostavilo se da je prosečan ljudski pupak prilično sličan Amazoniji!\nSve je počelo pre oko dve godine. Ideja koju je grupa studenata razradila na časovima biologije na Univerzitetu Severna Karolina, dobila je novi značaj u okviru popularne nauke.\nKoji je bolji način da se javnost zainteresuje za nauku, nego da im se pokaže živahni ekosistem koji buja na njihovoj sopstvenoj koži. „A istraživanje pupka je dovoljno sumanuta ideja da bi mogla da bude zanimljiva mnogima“, dodao je Dan.\nOtkrivanje koje to vrste vole da nastanjuju ljudsko telo je samo jedan korak. Da bi se ova saznanja učinila korisnima, naučnici moraju da otkriju zašto se ove bakterije pojavljuju.\n„Mi smo kao oni tipovi pre Darvina koji su išli okolo, donosili nove stvari i govorili: Pogledaj ovo, ova ptica je potpuno uvrnuta – mora da je nešto važno u pitanju! Ipak, oni su tada bili daleko od sagledavanja celokupne slike“, kaže Dan. „E pa, mi smo tu negde.“\nU nadi da će doći i do šire slike, Dan i njegov tim već rade na nekoliko stotina novih pupaka – uskoro će ih biti 600. Nove uzroke će iskoristiti da testiranje korelacije između „stanovnika“ pupka i svega vezanog za život subjekta – od mesta rođenja, do imunog sistema.\nU međuvremenu, laboratorija je već napravila pilot novog projekta – koji će ispitivati divlji svet ispod naših pazuha!


Fedora - moderan i šarmantan dizajn rasvete - Lux Life luksuzni portal: Moda, Stil, Trendovi, Kolekcije 2019/2020...\nKada kupujete osvetljenje za svoj dom, koje sve faktore uzimate u obzir?\nPristupačnost, izgled, estetiku, stil i funkciju verovatno svako od nas bira u skladu sa ostatkom enterijera. Ipak, minimalistički lusteri i lampe su najdominantniji i najprodavaniji komadi osvetljenja, jer ljudi kao da nemaju hrabrosti da se poigraju sa svim ostalim pravcima dizajna, različitim oblicima i bojama, kojima mogu stvoriti raznolike atmosphere.\nBaš iz tog razloga, sada na scenu stupa kolekcija Fedora, koja predstavlja 13 šarmantnih interpretacija kolekcije koja je delo Dime Loginofa za Axolight. Ova kolekcija će biti protagonista tokom milanske nedelje dizajna u ON-OFF prodavnici na Piazza Lima u Milanu.\nRezultat takmičenja “Replay Fedora” koje je lansirano 2016.godine među najboljim dizajnerima i arhitektama Sankt Peterburga i Moskve, odnosno čitave Rusije, predstavlja nam Fedora lampu koja prolazi kroz maštovite i fantastične transformacije. Ona postaje anđeo i nosi oreol, ili pak nosi krzno, vrpce, šalove i osvetljava prostor bojama i dezenima. U jednom slučaju, ona se pretvara u jato leptira. Da li biste pronašli mesto za ovu lampu u svom domu?\nPROČITAJTE SLEDEĆI TEKST: Acorn - skandinavska elegancija


Kako bismo olakšali posao svima koji planiraju radove u stanu napravili smo svojevrsni vodič za renoviranje stana. Osnovni koraci i pravila isti su svuda, ali treba napomenuti da neki detalji pravilnika mogu da variraju kako od grada do grada, tako i po opštinama, ali i da sama zgrada, odnosno upravnik zgrade, ima određena pravila.\nZa veće radove su potrebne dozvole\nZa krečenje nema problema\nŠta morate da prijavite\nPo dozvole se ide u opštinu\nI radovi imaju radno vreme\nNajskuplji stanovi luksuz


Staklene zgrade smrtonosne za ptice\nStručnjaci procenjuju da više od 100 miliona ptica selica svake godine ugine posle sudara sa staklom stambenih zgrada.\nU većim američkim gradovima počinje da se formira pokret za spasavanje ptica od fatalnih sudara sa staklenim zgradama, u koje ptice udaraju zbunjene zbog veštačkog svetla.\nOsvetljene zgrade, pogotovo u staklu, smrtonosne su za ptice. Stručnjaci procenjuju da u Severnoj Americi, od posledica udarca u staklene zgrade, svake godine ugine više od 100 miliona ptica selica, jer su zbunjene veštačkim svetlom tokom noći. Zbog toga, u većim američkim gradovima počinje da se formira pokret za spasavanje ptica od fatalnih sudara. Kampanja je nazvana (Lights out), odnosno „Ugasite svetla“.\nOvo je jedna od nekoliko mrtvih ptica koju je tim Lizbet Fjuz pronašao jednog jutra u podnožju staklenih zgrada.\nVolonteri, uglavnom amateri posmatrači ptica, prelaze šest kilometara svakog dana pred zoru tokom sezone seobe ptica u Vašingtonu. Oni pretražuju podnožja zgrada, sakupljajući ptice koje su pale pre nego što grabljivci stignu do njih ili ih pokupe ulični čistači. Lizbet Fjuz kaže da u ovoj oblasti ima mnogo zgrada koje predstavljaju opasnost za ptice selice.\n“Ogromne staklene površine iz kojih sija svetlo, a unutar zgrade se nalaze i biljke. Ptica vidi biljku, ne shvata da je između staklo i zaleti se u prozor. A i svetlost ih privlači”.\nKampanja “Lights Out DC” podstiče vlasnike zgrada da ugase nepotrebna svetla tokom noći, u proleće i jesen - odnosno u vreme kada se ptice sele.\n“Ovo su uglavnom male ptice. Bolje im je da lete noću, jer ima manje grabljivica. Termalni poremećaju su manji, te im je lakše da lete. Takođe, neki veruju i da se orijentišu pomoću zvezda”.\nFjuz objašnjava da je kampanja posle pet godina postigla neke rezultate. Ova zgrada federalne vlade pristala je da ispuni njihove zahteve.\n“Otkako su to uradili, dve trećine manje ptica je poginulu na tom mestu”.\nDrugi veći američki gradovi postižu slične rezultate, kaže En Luis, predsednica organizacije City Wildlife, koja nadgleda smrtnost ptica kroz program Lights Out DC.\n“Kada su u Čikagu organizovali veliku kampanju za gašenje svetla u zgradama, smrtnost ptica tamo bila je smanjena za 80 odsto”.\nVolonteri su ove godine sakupili skoro 400 ptica na malom prostoru, kao što je Vašington. Te ptice su upisane u katalog, zamrznute i fotografisane.\n“Svrha skupljanja ptica je da imamo dokaz da postoji problem. Zato ih fotografišemo. U Sjedinjenim Državama godišnje od udara u zgrade pogine između 100 miliona i milijardu ptica. To je tužno”, kaže Luis.\nPtice se poklanjaju Nacionalnom prirodnjačkom muzeju, gde Brajan Šmit vodi računa o kolekciji.\n“Vrste koje dobijamo mogu da se koriste za razne studije. Jedan primer je da istraživači mogu da ispitaju tragove ugljenika i azota i da na osnovu toga utvrde gde te ptice polažu jaja, gde su odrasle i zašto prolaze našim delom zemlje”.\nVolonteri se nadaju da će njihov rad probuditi interes javnosti za ovaj problem, spasavanje ptica, ali i uštedu struje.


lipanj 21, 2019 – Stranica 2\nJedan od najpouzdanijih izvora informacija o Appleovim uređajima, poznati analitičar Ming-Či Kuo, tvrdi da će se prvi 5G iPhone pojaviti 2020. godine. Već je poznata glasina da bi Apple mogao da ponudi svoj prvi 5G telefon do 2020. godine, ali je se ranije mislilo da bi on mogao da koristi Intelov radio čip, da bi kasnije postalo jasno da se to neće dogoditi. Apple se, naime, udružio sa Qualcommom i tako prisilio Intel da prestane da proizvodi svoje 5G modeme. To ima svoju cijenu, pa je Apple pristao da riješi…


03.08.2021 11:16 Autor: Raport.ba\nBranko Perić, sudija Suda Bosne i Hercegovine u svojo redovnoj kolumni za magazin Buka analizira odluke i reakcije iz RS-a povodom nametnute odluke, sada već, bivšeg visokog predstavnika u BiH Valentina Inzka. Njegovu analizu prenosimo u cijelosti, bez izmjena.\nPROČITAJTE Dodik sad optužio i kancelara Scholza da laže: Ne mogu da vjerujem da je to tako olako rekao\nTagovi: Branko Perić RS\nPribližavaju se. Delegacije Vlada Srbije i RS sastanče u Istočnom Sarajevu\nDodik: Bilo bi šteta da se nastavi sa lokalnim političkim blokadama


Ocena Partizanovih priprema: "Igrači, HVALA!" | Mondo Portal\nSavo Milosevic o pripremama Partizana\n7. decembar, 11:11\nOcena Partizanovih priprema: "Igrači, HVALA!" 2 Podeli Podeli na facebook Podeli na twitter Podeli na viber Pošalji na mail\nFudbal 13.07.2019. / 20:57\nAutor mondo.rs 13.07.2019. / 20:57\nŠef struke crno-belih u subotu ujutru je i lično i javno poslao poruku svojim izabranicima. Izuzetno je zadovoljan urađenim u prethodnih 28 dana.\nJutro uoči poslednje utakmice na pripremama u Sloveniji, Partizanov trener Savo Milošević (45) obratio se igračima i rekao im šta misli o pripremama koje su završili subotnjim remijem protiv mađarske ekipe Pakši.\n"Zahvalio sam se momcima i sada mogu javno da kažem da izražavam veliku zahvalnost ovoj ekipi", rekao je šef struke crno-belih.\nPrema Miloševićevim rečima, urađeno je praktično sve što je sa stručnim štabom zamislio.\n"Znate kako obično kažu stariji treneri, da je fenomenalno kada ostvarite 60-70 odsto zacrtanog. Mislim da smo uradili maksimalno sve, osim slobodnog dana posle Bordoa. Momci su uradili sve to, a uopšte im nije bilo lako. Sa te strane svaka čast, mislim da smo se fizički spremili".\nI nakon prve i nakon poslednje kontrolne utakmice, Milošević je isticao da mu rezultat nije značajan i to je ponovio i nakon duela protiv Mađara.\n"Zadovoljan sam kako smo danas radili. Malo je falilo koncentracije, možda i motiva, poslednji je dan priprema i momci su na 'granici'. Obično u poslednjoj utakmici bude tuče zbog nervoze, a dali smo sve od sebe da to privedemo kraju u normalnom stanju. A i pravo da vam kažem, ne mogu da razumem koncept da se prijateljske utakmice u pripremnom periodu igraju kao da je Liga šampiona. To nisam tražio od igrača i ako je danas rezultat nepovoljan, onda sam ja isključivo krivac. Tražio sam ozbiljnost, a da ne igramo na mož".\nPodsetimo, Partizan je tokom juna i jula odigrao pet kontrolnih utakmica. Rivali su bili...\nPosle 28 dana napornog rada, Milošević je rekao da je pred njegovom ekipom sada fizički lakši period, u kojem će ekipa biti pripremana za prvu utakmicu u sezoni protiv Inđije u nedelju\n"Znam da možemo da odigramo mnogo bolje od ovoga, ali sada ćemo sedam dana iskoristiti za relaksaciju i oporavak. Više nema 'fizike', sad noge moraju da se opuste, da se relaksira ekipa, da se spusti tonus i istog momenta će se vratiti i brža trka i eksplozivnost i sve stvari na kojima ćemo insistirati u igri. Ponavljam, nije u pitanju samo fizički deo, jer smo dosta stvari radili i u taktičkom delu i to mi je bio prioritet, a ne rezultat", poslednja je Miloševićeva poruka iz Slovenije.\nfk partizan fudbal fudbaleri pripreme pripreme partizan\nNAS TIM VODE NESPOSOBNI LJUDI. LJUDI CISTI ANATERI. ONI VOLE PARTIZAN ALI DZABA NE ZNAJU DA GA VODE. TONEMO ,LI TONEMO. MI NISTA NENAMO NA NIVOU !\n13.07.2019. / 22:33\nNema pojacanja! Definitvno smo slabiji u odnosu na proslu sezonu gde smo jedva izborili evropu! Ne mozemo nikog da prodamo..jedva svetu markovica za milion i po..a rikarda cemo prodati za 3 miliona evra..i to je to..malog pavlovica cemo sledece godine dati za 2 miliona i definitvno tonemo sve dublje i dublje..